source: fineweb

text: Հարավային Կորեայի նոր նախագահ է ընտրվել Դեմոկրատական կուսակցության թեկնածու, ազատական քաղաքական գործիչ Մուն Ջե-ինը։ Այսօր ստանձնելով լիազորությունները՝ նախագահի պաշտոնում իր առաջին ելույթում նա հայտարարել է, որ անմիջապես սկսելու է փորձել լուծել ճգնաժամը, որն առաջացել է Կորեական թերակղզում լարվածության սրման ֆոնին։ «Եթե հարկ լինի, ես միանգամից Վաշինգտոն կթռչեմ», - ասել է նա՝ շարունակելով. - «Կթռչեմ Պեկին եւ Տոկիո, եւ եթե հնարավորությունները ներեն՝ նաեւ Փհենյան»։ Մուն Ջե-ինը հաղթանակ է տարել մայիսի 9-ին կայացած նախագահական ընտրությունների արդյունքում՝ ստանալով քվեների 41 տոկոսը։


source: wikipedia

text: Անդրանիկ Նահապետի Մարգարյան (), հայ հասարակական-քաղաքական գործիչ, Հայաստանի վարչապետ (2000-2007), ՀՀԿ նախագահ։ Կրթություն 1967-1972 թվականներին սովորել է Երեւանի պոլիտեխնիկական ինստիտուտի տեխնիկական կիբեռնետիկայի ֆակուլտետում, ստացել հաշվիչ մեքենաների ինժեների որակավորում։ Աշխատանքային գործունեությունը 1972-1974 թվականներին աշխատել է Գազի արդյունաբերության համամիութենական գիտահետազոտական ինստիտուտի Երեւանի մասնաճյուղում որպես գիտաշխատող, ավագ ինժեներ, 1977-1978 թվականներին՝ Հայաստանի էներգետիկայի գիտահետազոտական ինստիտուտում որպես գլխավոր ճարտարագետ, 1978-1979 թվականներին՝ Էլեկտրատեխնիկական գործարանի էլեկտրոնային հաշվիչ մեքենաների բաժնի պետ, 1979-1990 թվականներին՝ Առեւտրի նախարարության հանրապետական ինֆորմացիոն հաշվողական կենտրոնի էլեկտրոնիկայի բաժնի վարիչ, 1990-1994 թվականներին՝ Հատուկ ծրագրերի պետական վարչության ինֆորմացիոն բաժնի ղեկավար, 1994-1995 թվականներին՝ Հայաստանի պետական ճարտարագիտական համալսարանի կրտսեր գիտաշխատող, 1995-1999 թվականներին՝ ՀՀ ԱԺ առաջին գումարման պատգամավոր, 1999 թվականին դարձյալ ընտրվել է ԱԺ պատգամավոր, եղել է մեծամասնություն կազմած «Միասնություն» խմբակցության ղեկավարը, 2000-2007 թվականներին՝ Հայաստանի վարչապետ։ 2003 թվականին ԱԺ ընտրություններից հետո վարչապետ Անդրանիկ Մարգարյանը շարունակել է պաշտոնավարել՝ ղեկավարելով ընտրությունների արդյունքում ձեւավորած կոալիցիոն կառավարությունը։ Կուսակցական գործունեություն Հայկական քաղաքական կյանքի մեջ է ընդգրկվել դեռ 1965 թվականից։ 1968 թվականից եղել է խորհրդային տարիներին ընդհատակյա գործող Ազգային միացյալ կուսակցության անդամ, 1973 թվականից՝ ԱՄԿ խորհրդի անդամ։ 1974 թվականին ձերբակալվել է եւ դատապարտվել երկամյա բանտարկության՝ խորհրդային վարչակարգի դեմ պայքարելու մեղադրանքով։ 1992 թ. անկախ Հայաստանում դառնում է երկրի առաջին գրանցված կուսակցության անդամ, որի խորհրդի նախագահն է 1993 թվականից մինչեւ իր մահը։ 1993-1997 եւ 1998-2005 թթ.՝ ՀՀԿ խորհրդի նախագահ։ 1997-1998 թվականներին եղել է ՀՀԿ նախագահ, 2005 թվականին դարձյալ ընտրվել է ՀՀԿ նախագահ, 1998 թվականից Երկրապահ կամավորական միության անդամ էր, այնուհետեւ՝ ԵԿՄ վարչության անդամ։ Ընտանիք Ամուսնացած էր, ուներ երկու դուստր, մեկ որդի եւ հինգ թոռ։ Մահ եւ հուղարկավորություն Անդրանիկ Մարգարյանը մահացել է 2007 թվականի մարտի 25-ին Երեւանում սրտի կաթվածից։ Հուղարկավորված է Երեւանի Կոմիտասի անվան պանթեոնում։ Պարգեւներ եւ կոչումներ Հայաստանի անկախության հռչակման 15-րդ տարեդարձի կապակցությամբ, պետականության կայացման եւ տնտեսական զարգացման գործում ներդրած մեծ ավանդի համար Հայաստանի նախագահի հրամանագրով պարգեւատրվել է Սուրբ Մեսրոպ Մաշտոց շքանշանով։ Հայաստանի ՊՆ «Վազգեն Սարգսյան» մեդալ Հայաստանի ՊՆ «Գարեգին Նժդեհ» մեդալ ԵԿՄ «Վազգեն Սարգսյան» շքանշան Հայաստանի Ոստիկանության «Արամ Մանուկյան» մեդալ Ֆ. Նանսեն հիմնադրամի «Ֆ. Նանսեն» մեդալով Տես նաեւ Անդրանիկ Մարգարյանի անվան դպրոց Անդրանիկ Մարգարյանի անվան քաղաքական դպրոց Անդրանիկ Մարգարյանի կիսանդրի (Երեւան) Աղբյուրներ ՀՀ ԱԺ 1-ին գումարման պատգամավորներ ՀՀ ԱԺ 2-րդ գումարման պատգամավորներ Հայ հասարակական գործիչներ Սուրբ Մեսրոպ Մաշտոցի անվան շքանշանակիրներ Հայ ճարտարագետներ ՀՀԿ անդամներ


Լրատվություն Մամլո հաղորդագրություններ Նախագահ Սերժ Սարգսյանն ընդունել է ԵԱՏՀ կոլեգիայի նախագահ Տիգրան Սարգսյանին 16.12.2016 Նախագահ Սերժ Սարգսյանն այսօր ընդունել է Եվրասիական տնտեսական հանձնաժողովի (ԵԱՏՀ) կոլեգիայի նախագահ Տիգրան Սարգսյանին: Հանդիպման ընթացքում Հանրապետության Նախագահն ու ԵԱՏՀ կոլեգիայի նախագահը քննարկել են ԵԱՏՄ զարգացման արդի միտումները համաշխարհային տնտեսական բարդ իրավիճակի պայմաններում, ԵԱՏՄ-ին Հայաստանի անդամակցության ազդեցությունը մեր երկրի տնտեսության վրա, անդամ երկրների միջեւ համագործակցության ներկայիս մակարդակն ու զարգացման հեռանկարները, ինչպես նաեւ Միության բարձրագույն խորհրդի առաջիկա նիստին վերաբերող հարցեր: «Մենք միասին Եվրասիական տնտեսական միությանը Հայաստանի միանալու գործընթացի ակունքներում էինք, եւ այդ միությանն անդամակցելով՝ ակնկալիք ունեինք էապես բարելավել Հայաստանի տնտեսական վիճակը: Ցավոք, անդամակցությունը համընկավ միջազգային տնտեսական գործընթացների հետ, որոնք բացասաբար ազդեցին երկրի տնտեսության վրա, եւ մեր քաղաքացիների վերաբերմունքը Եվրասիական տնտեսական միությանը դեռեւս, մեղմ ասած, սպասողական է, թեեւ չանդամակցելու պարագայում, ես վստահ եմ՝ բացասական մոտեցումներն ավելի շատ կլինեին: Այս ընթացքում, համոզված եմ, հսկայական աշխատանք է կատարվել, եւ ընդամենը տասն օր հետո մենք հնարավորություն կունենանք ամփոփելու որոշակի արդյունքներ»,-ԵԱՏՀ կոլեգիայի նախագահի հետ հանդիպմանն ասել է Նախագահ Սարգսյանը: Հանրապետության Նախագահը կարեւորել է դեկտեմբերի 26-ին Սանկտ Պետերբուրգում կայանալիք Եվրասիական տնտեսական բարձրագույն խորհրդի նիստի օրակարգում ներառված հայեցակարգային փաստաթղթերն ու որոշումները, այդ թվում՝ Եվրասիական միության Մաքսային օրենսգիրքը, որի ընդունումը, Նախագահի համոզմամբ, մաքսային վարչարարության միջազգային լավագույն փորձը կբերի միության մաքսային պրակտիկա՝ գործարարների ու բնակչության համար հնարավորություն ստեղծելով մաքսային կառույցների հետ աշխատելու պարզեցված եւ ժամանակակից միջոցներով: Սերժ Սարգսյանն ընդգծել է նաեւ դեպի երրորդ երկրներ առեւտրատնտեսական կապերն ամրապնդելու ուղղությամբ աշխատանքը, նշելով, որ հայկական կողմն այդ գործում օգտագործում է առանձին երկրների հետ հարաբերությունների իր փորձն ու ներուժը: «Մենք ակտիվորեն աջակցում ենք Եվրասիական հանձնաժողովի եւ մեր ավանդական գործընկերոջ՝ Իրանի միջեւ բանակցային գործընթացին՝ նպատակ ունենալով հնարավորինս արագ եւ արդյունավետ հասնել ազատ առեւտրի գոտու մասին համաձայնագրի ստորագրմանը»,-նշել է Հանրապետության Նախագահը: ԵԱՏՀ կոլեգիայի նախագահ Տիգրան Սարգսյանը շնորհակալություն է հայտնել Նախագահ Սերժ Սարգսյանին հանդիպման եւ եվրասիական ինտեգրման օրակարգի նկատմամբ նրա մշտական ուշադրության ու աջակցության համար: «Պարո՛ն Նախագահ, Եվրասիական տնտեսական միության օրակարգային հարցերի հետ կապված կուզենայի տեղեկացնել, թե այսօրվա դրությամբ ինչպիսի խնդիրներ կան, որոնց շուրջ մեր հանձնաժողովն աշխատում է բոլոր երկրների հետ: Ձեզ հետ կքննարկենք այն առաջնայնությունները, որոնք Ձեր կարծիքով պետք է լինեն մեր ուշադրության կենտրոնում՝ նպատակ ունենալով խորացնել մեր ինտեգրացիոն միությունը, որպեսզի անդամ բոլոր երկրները ստանան այն տնտեսական օգուտները, որոնց վերաբերյալ ձեւավորվել են լուրջ ակնկալիքներ ինչպես հասարակության շրջանում, այնպես էլ քաղաքական գործիչների մոտ»,-ասել է ԵԱՏՀ կոլեգիայի նախագահ Տիգրան Սարգսյանը: a7b


Lurer.com | Հայ կնոջ կենսագործունեության ամբողջ պատմությունը իր, ամուսնու, որդիների ու դուստրերի յուրօրինակ հերոսապատում է. Արման Վարդանյան Բլոգոսֆերա 8 Մարտ, 2021 11:58 Սիրելի կանայք, ջերմորեն շնորհավորում եմ ձեզ գարնանային այս գեղեցիկ տոնի առթիվ: Անհնար է գնահատել ձեր դերը պետության... Опубликовано Arman Vardanyan Воскресенье, 7 марта 2021 г. Այս թեմայով ՀՀ ՄԻՊ-ը հայ ժողովրդի եւ ՀՀ վերաբերյալ Ալիեւի հայտարարությունների հիմքով կդիմի միջազգային կառույցներին «Մի քաղաքականացրեք» պետության կորուստը. Էլինար Վարդանյան Արտոնություններ կտրվեն «Դիլիջանի միջազգային դպրոց»-ին. Արման Պողոսյան Եկեք մեր միջազգային հարաբերություններում՝ արտաքին դաշտում, մենք գործենք միասնական. Արման Եղոյան Նպաստների համակարգում վերահսկողության մեխանիզմներն արդյունավետ չեն. Արման Թաթոյան Մահացել է ՀՀ արտակարգ եւ լիազոր դեսպան Արման Նավասարդյանը Գերիների անհապաղ վերադարձի հարցով այսօր դիմել եմ Եվրոպայի խորհրդի Նախարարների կոմիտե. Արման Թաթոյան Փոխնախարար Արման Խոջոյանը Վրաստանում է. քննարկվել են գյուղոլորտում երկկողմ համագործակցության հեռանկարները «ՎԵՏՕ» շարժման կանայք փորձեցին մտնել Կառավարության շենք. Կառավարության մոտ լարված իրավիճակ է Հայտնի է «Նեպոսեդի» թատրոնի գեղարվեստական ղեկավար Ելենա Փինջոյանի 14-ամյա որդու մահվան պատճառը (լուսանկար)


Լրատվություն Շնորհավորական Նախագահ Սերժ Սարգսյանը շնորհավորական ուղերձ է հղել Զորի Բալայանի 75-ամյակի առթիվ 10.02.2010 “Հարգելի պարոն Բալայան, Ջերմորեն շնորհավորում եմ Ձեզ ծննդյան 75-րդ տարեդարձի կապակցությամբ: Ձեր անունը քաջ հայտնի է մեր հասարակությանը` որպես բացառիկ սկզբունքային հրապարակախոսի, ում վարպետ ու բեղուն գրիչը տասնամյակներ շարունակ անդրադարձել է մեր ժողովրդի ու երկրի համար կարեւորագույն նշանակություն ունեցող խնդիրների: Դուք ոչ միայն հրատապ խնդիրներ եք արծարծել, այլեւ հաճախ առաջարկել դրանց լուծումները: Ղարաբաղի ազատագրության համար պայքարը, որի ակունքներում էիք Դուք, առանձնահատուկ շրջափուլ էր ոչ միայն մեր ողջ ժողովրդի, այլեւ անձամբ Ձեզ համար, որ նշանավորվեց Ձեր անխոնջ գործունեությամբ: Դուք եղաք առանցքային դերակատար գաղափարախոսական ու քարոզչական պայքարի նոր ճակատում: Այդ առթիվ Ձեր հրապարակումներն Արցախյան ազատամարտի յուրահատուկ տարեգրություն են, որոնք կարող են վավերական սկզբնաղբյուր ծառայել ապագա պատմաբանների համար: Ինձ համար շատ թանկ են ու գնահատելի հասարակական եռանդուն գործչի, իր ժողովրդի հոգսերով ու ցավերով ապրող մտավորականի Ձեր նկարագիրը, ինչպես նաեւ այն նվիրումն ու անսպառ էներգիան, որ Դուք դրսեւորեցիք հատկապես “Կիլիկիա” եւ “Արմենիա” նավերով նավարկությունների ողջ ընթացքում: Մաղթում եմ Ձեզ առողջություն, երջանկություն եւ նոր գործեր, որոնք, համոզված եմ, արդյունք են լինելու Ձեր անհանգիստ խառնվածքի, տաղանդավոր գրչի եւ պրպտուն մտքի”: a88


text: Ապրիլի 7, տարվա 97-րդ (նահանջ տարիներին՝ 98-րդ ) օրն է։ Տարվա ավարտին մնում է 268 օր։ Դեպքեր 1939՝ ֆաշիստական Իտալիան հարձակվում է Ալբանիայի վրա 2003՝ ամերիկյան զորքը գրավում է Բաղդադը Ծնունդներ 1770 - Ուիլյամ Վորդսվորթ, William Wordsworth անգլ. բանաստեղծ (մ.1850) 1772 - Շառլ Ֆուրիե, ֆրանսիացի ուտոպիստ սոցիալիստ 1892 - Գեորգի Ադամովիչ, ռուս բանաստեղծ-ակմեիստ, գրաքննադատ, թարգմանիչ 1902 - Արա Սարգսյան, հայ քանդակագործ, մանկավարժ 1937 - Վարուժան Խտշյան, հայ ռեժիսոր, դերասան 1939 - Ֆրենսիս Ֆորդ Կոպպոլա, ամերիկացի նշանավոր ռեժիսոր 1954 - Ջեքի Չան, չինացի դերասան 1978 - Դունքան Ջեյմս, Duncan James անգլ. երգիչ-երգահան 1983 - Ֆրանկ Ռիբերի, ֆրանս. ֆուտբոլիստ 1983 - Եվգենի Կոշեվոյ , ուկրաինացի հումորիստ եւ դերասան 1994 - Կինգսլի Բոատենգ, իտալացի ֆուտբոլիստ, հարձակվող Մահեր 1614 - Էլ Գրեկո El Greco, հույն նկարիչ (ծն.1850) 1795 - Աբդուլ Համիդ I, թուրք սուլթան (ծն.1725) 1947 - Հենրի Ֆորդ Henry Ford, ամերիկացի գործարար (ծն.1863) 1950 - Ուոլտեր Հյուսթոն, կանադա-ամերիկյան դերասան 1995 - Լենա Փաշինյան, դերասանուհի Տոներ Հայաստան՝ Մայրության եւ գեղեցկության օր Մոզամբիկ՝ Կանանց օր Ռուանդա՝ Ցեղասպանության հիշատակի օր Առողջության համաշխարհային օր


Լրատվություն Մամլո հաղորդագրություններ Նախագահը ընդունել է Ճապոնիայի միջազգային համագործակցության գործակալության նախագահ Շինիչի Կիտաոկային 14.06.2017 - 1000x708px - 531 Կբ - 1000x768px - 587 Կբ - 1000x666px - 637 Կբ - 1000x713px - 604 Կբ - 1000x714px - 814 Կբ - 1000x660px - 767 Կբ Նախագահ Սերժ Սարգսյանն այսօր ընդունել է Ճապոնիայի միջազգային համագործակցության գործակալության նախագահ Շինիչի Կիտաոկային: Հանրապետության Նախագահը ողջունել է հյուրին եւ հույս հայտնել, որ Հայաստան նրա այցի արդյունքում կծնվեն հայ-ճապոնական փոխգործակցությանն ուղղված նոր ծրագրեր ու գաղափարներ, որոնք կհարստացնեն միջպետական հարաբերությունների օրակարգը: Սերժ Սարգսյանը գոհունակությամբ է փաստել, որ Հայաստանի եւ Ճապոնիայի միջեւ դիվանագիտական հարաբերությունների հաստատումից ի վեր անցած 25 տարիներին երկկողմ հարաբերությունները հաջողությամբ են զարգացել՝ վերջին տարիներին արձանագրելով դրական դինամիկա, որին, Նախագահի համոզմամբ, զգալիորեն նպաստել են 2010թ. Տոկիոյում ՀՀ դեսպանության եւ 2015թ. Երեւանում Ճապոնիայի դեսպանության բացումը: Հանդիպման ժամանակ Նախագահ Սարգսյանը ջերմությամբ է հիշել 2012թ. հունիսին Ճապոնիա կատարած իր այցը եւ Ճապոնիայի Կայսեր ու վարչապետի հետ ունեցած արդյունավետ հանդիպումները: Ընդգծելով, որ Հայաստանի անկախությունից ի վեր Ճապոնիան իր պետական ծրագրերի միջոցով շարունակական աջակցություն է ցուցաբերում Հայաստանի տնտեսության կայուն զարգացմանը, Հանրապետության Նախագահը շնորհակալություն է հայտնել այդ երկրի կառավարությանը եւ բարձր գնահատել վարկային, դրամաշնորհային, տեխնիկական աջակցության ու այլ ծրագրերի միջոցով Հայաստանի զարգացման գործում Ճապոնիայի ունեցած ներդրումը, որտեղ մեծ է հատկապես Ճապոնիայի միջազգային համագործակցության գործակալության դերը: Սերժ Սարգսյանը եւ Շինիչի Կիտաոկան գոհունակությամբ են խոսել մի շարք ոլորտներում, այդ թվում՝ տարերային աղետների կանխարգելման, ենթակառուցվածքների, տեղեկատվական տեխնոլոգիաների ոլորտներում փոխգործակցության զարգացման մասին եւ երկուստեք պատրաստակամություն հայտնել ընդլայնելու առկա փոխգործակցությունը: Շինիչի Կիտաոկան մեծ ջերմությամբ է խոսել հազարամյակների պատմություն ունեցող հայկական քաղաքակրթության, մշակույթի մասին, որին, իր խոսքով, քաջածանոթ է մասնագիտության բերումով:


Լրատվություն Մամլո հաղորդագրություններ Նախագահ Սերժ Սարգսյանը հանդիպել է Լիոնի քաղաքապետ Ժերար Կոլոնի հետ 09.03.2017 - 1500x998px - 739 Կբ - 1500x998px - 726 Կբ - 1500x2254px - 670 Կբ - 1500x998px - 833 Կբ - 1500x998px - 786 Կբ - 1500x1499px - 815 Կբ - 1500x998px - 824 Կբ - 1500x998px - 516 Կբ - 1500x998px - 482 Կբ - 1500x1103px - 693 Կբ - 1500x1008px - 455 Կբ - 1500x1070px - 663 Կբ - 1500x1051px - 652 Կբ - 1500x1074px - 724 Կբ - 1500x998px - 700 Կբ - 1500x998px - 1 Մբ - 1500x998px - 1 Մբ Պաշտոնական այցով Ֆրանսիայի Հանրապետությունում գտնվող Նախագահ Սերժ Սարգսյանն այսօր Փարիզից մեկնել է հայաշատ Լիոն, որտեղ հանդիպում է ունեցել քաղաքապետ Ժերար Կոլոնի հետ: Մինչ այդ Հանրապետության Նախագահի գլխավորած պատվիրակությունը այցելել է քաղաքի «Բելկուրի» հրապարակ եւ ծաղկեպսակ դրել Հայոց ցեղասպանության զոհերի հիշատակին նվիրված հուշարձանին` հարգանքի տուրք մատուցել Ցեղասպանության զոհերի հիշատակին: Լիոնի քաղաքապետարանում կայացած հանդիպմանը Նախագահ Սարգսյանը շնորհակալություն է հայտնել քաղաքապետ Ժերար Կոլոնին ջերմ ընդունելության համար եւ նշել, որ իրենց հանդիպումները բարի ավանդույթ են դառնում, ինչը անհրաժեշտ է լավագույնս ծառայեցնել երկկողմ կապերի ընդլայնման ու ամրապնդման գործին։ Նախագահը համոզվածություն է հայտնել, որ դասվելով Ֆրանսիայի լավագույն քաղաքների շարքում, Լիոնը տարեցտարի զարգանում է, ինչը նաեւ քաղաքապետի անձնական ձեռքբերումն է, քանի որ նա իր կյանքի ու գործունեության պատկառելի մասը նվիրել է այս քաղաքին: Սերժ Սարգսյանը նշել է, թե տեղյակ է, որքան հոգածությամբ է քաղաքապետ Կոլոնը վերաբերվում հայությանը հուզող հարցերին եւ իր երախտագիտությունն է հայտնել դրա համար։ Նախագահը հույս է հայտնել, որ Ժերար Կոլոնը իր արժեքավոր փորձն ու գիտելիքները կշարունակի ծառայեցնել երկու քաղաքների՝ Երեւանի եւ Լիոնի միջեւ համագործակցության հետագա խորացմանը: Հանրապետության Նախագահը վստահեցրել է, որ երկու ժողովուրդների բարեկամության ամրապնդմանն ուղղված քաղաքապետ Կոլոնի ջանքերը, ինչպես նաեւ Հայոց ցեղասպանության հարցում տարիներ ի վեր նրա սկզբունքային դիրքորոշումը աննկատ չեն մնում: Հանդիպմանը զրուցակիցները քննարկել են ապակենտրոնացված համագործակցությանը, գիտակրթական, տնտեսական եւ մի շարք այլ ուղղություններով փոխգործակցության խորացմանը վերաբերող հարցեր: Նախագահ Սերժ Սարգսյանը Լիոնի քաղաքապետարանում նաեւ գրառում է կատարել Պատվավոր հյուրերի գրքում. «Ամեն անգամ մեծ ջերմությամբ եմ վերադառնում հարազատ դարձած այս քաղաքը՝ Լիոն, որ գերում է իր գեղեցկությամբ, ներդաշնակությամբ, հորդող կենսուրախությամբ եւ ստեղծագործ մթնոլորտով։ Հատկանիշներ, որոնք համապատասխանում են հայ ժողովրդի բնավորությանն ու նկարագրին։ Շնորհակալ եմ Լիոնի իշխանություններին՝ հայկական պատվիրակությանը ցուցաբերած սրտաբացության համար, դժվար պահին մեր հայրենակիցներին գրկաբաց ընդունելու համար։ Հպարտ եմ, որ որքան այս քաղաքն է հյուրընկալ եղել հայերի հանդեպ, նույնքան էլ հայերը, որպես վերգտած հայրենիք, սիրում ու շենացնում են Լիոնը։ Թող հայ-ֆրանսիական բարեկամությունը մշտապես լինի նույնքան փոխհարստացնող»,-գրել է Նախագահը: Հանդիպման ավարտին Նախագահ Սերժ Սարգսյանը Լիոնի քաղաքապետ Ժերար Կոլոնին պարգեւատրել է Պատվո շքանշանով՝ հայ-ֆրանսիական բարեկամական հարաբերությունների ամրապնդման եւ զարգացման գործում ներդրած նշանակալի ավանդի համար: Ի պատիվ պաշտոնական այցով Ֆրանսիայի Հանրապետությունում գտնվող Նախագահ Սերժ Սարգսյանի՝ Լիոնի քաղաքապետ Ժերար Կոլոնի անունից տրվել է պաշտոնական ճաշ:a7b


Ինչ չի կարելի անել, երբ հեռախոսն ընկել է ջուրը. օգտակար խորհուրդներ


Մազերի եւ մարմնի խնամքի հավաքածու Aloe Vera LR Health and Beauty գինը 16,480 դրամ 18,260դրամ Հավաքածուն ներառում է՝ Շամպուն-կոնդիցիոներ Aloe Vera Լոգանքի գել Aloe Vera Մարմնի լոսյոն Aloe Vera Լոգանքի գել Aloe Vera Մարմնի լոսյոն Aloe Vera


text: Դեպքեր Հանքային ջրերի եւ օշարակի գործարանի բացում (Երեւան) Ծնունդներ Փետրվարի 29 - Հրանտ Հրահան, հայ գրող, արձակագիր Մարտի 8 - Խուանա դե Իբարբուրո, ուրուգվայցի բանաստեղծ Ապրիլի 7 - Գեորգի Ադամովիչ, ռուս պոետ-ակմեիստ, գրաքննադատ, թարգմանիչ Դովլաթ Ղարանֆելյան, հայ նկարիչ-գորգագործ Հունվար 16 - Հրաչ Զարդարյան, գրող (վ.1986) Հունվարի 28 - Արմեն Տորյան, հայ բանաստեղծ, ուսուցիչ, խմբագիր, գրել է ֆրանսերեն եւ հայերեն, Մեծ Եղեռնի զոհ։ Մայիս 19 - Համո Բեկնազարյան, հայ նշանավոր կինոռեժիսոր, Հայֆիլմ կինոստուդիայի հիմնադիր (վ.1965) Մայիսի 23 - Ռաֆայել Մորենո Արանզադի, իսպանացի ֆուտբոլիստ, հարձակվող Հոկտեմբեր 8 - Մարինա Ցվետաեվա, ռուս բանաստեղծուհի (վ. 1941) Նոյեմբերի 18 - Գալակտիոն Տաբիձե, վրացի խորհրդային գրող Մահեր Մարտի 8 - Բեննո Ադամ, Մյունխենի գերմանացի նկարիչ Մայիսի 29 - Բահաուլլա, Բահայի հավատի հիմնադիրը Օգոստոս 26 - Ռաֆայել Պատկանյան, հայ գրող, մտավորական (ծ.1830) Նոյեմբեր 4 - Խորեն Գալֆայան, բանաստեղծ (ծ.1831) Նոյեմբեր 5 - Գարեգին Սրվանձտյան, հռետոր (ծ.1840) Դեկտեմբեր 19 - Գրիգոր Արծրունի, հրապարակախոս (ծ.1845) 1892 Տարեթվեր


source: CulturaX

text: Թուրքիայի փոխնախագահը հաստատել է 44-օրյա պատերազմում թուրքական հետախուզության դերակատարության փաստը | 24news Հնգ, 20 Հունվար, 2022 - 05:07 Թուրքիայի փոխնախագահը հաստատել է 44-օրյա պատերազմում թուրքական հետախուզության դերակատարության փաստը Շաբ, 12/04/2021 - 15:57 Թուրքիայի փոխնախագահ Ֆուաթ Օքթայը նոյեմբերի 26-ին խորհրդարանի պլանավորման եւ բյուջետային հանձնաժողովում ասել է, որ «Ազգային հետախուզական կազմակերպությունը» (MIT) ակտիվ դերակատարում է ունեցել 2020 թվականին Լեռնային Ղարաբաղի պատերազմում՝ օգնելով «ձեւավորել ուժերի հավասարակշռություն»։ Այս մասին տեղեկացնում էNordic Monitor պարբերականը։ «Մի շարք տարածաշրջաններում, օրինակ` Սիրիայում, Լիբիայում, Լեռնային Ղարաբաղում եւ Աֆղանստանում կազմակերպությունը կարեւոր աշխատանք է կատարել, որը պաշտպանում է մեր ազգային շահերը եւ տեղում հավասարակշռություն է կազմում հօգուտ մեր երկրի», - ասել է նա։ «Թուրքիան ոչ միայն «ահաբեկչական կազմակերպությունների» դեմ է հաջող գործողություններ իրականացրել, այլ նաեւ հասել է բազմաթիվ հաջողությունների՝ սկսած «Ղարաբաղի 30-ամյա օկուպացիայի» ավարտից մինչեւ «Լիբիայում լեգիտիմության համար պայքար»,-նշել է Թուրքիայի փոխնախագահը։


Լրատվություն Մամլո հաղորդագրություններ Նախագահն ընդունել է Մոլդովայի փոխվարչապետ, արտաքին գործերի եւ եվրոպական ինտեգրման նախարար Անդրեյ Գալբուրին 16.11.2016 - 1500x998px - 369 Կբ - 1500x1002px - 451 Կբ - 1500x998px - 486 Կբ - 1500x998px - 638 Կբ - 1500x2254px - 828 Կբ Նախագահ Սերժ Սարգսյանն այսօր ընդունել է Մոլդովայի Հանրապետության փոխվարչապետ, արտաքին գործերի եւ եվրոպական ինտեգրման նախարար Անդրեյ Գալբուրին: Հանրապետության Նախագահը ողջունել է հյուրին եւ հույս հայտնել, որ ի պաշտոնե նրա առաջին աշխատանքային այցը Հայաստան նոր խթան կհաղորդի հայ-մոլդովական հարաբերությունների զարգացմանը: Ընդգծելով, որ երկկողմ կապերը խորացնելու եւ ամենատարբեր ոլորտներում սերտ համագործակցություն ծավալելու որեւէ սահմանափակում չկա, Նախագահ Սարգսյանը նշել է, որ Հայաստանը պատրաստ է թե՛ երկկողմ, թե՛ բազմակողմ ձեւաչափերով ամրապնդելու Մոլդովայի հետ հարաբերությունները: Զրուցակիցները երկուստեք կարեւորել են միջպետական երկխոսության ակտիվացման ուղղությամբ հետագա աշխատանքը, տարբեր մակարդակի հաճախակի փոխայցելություններն ու արտաքին գերատեսչությունների միջեւ խորհրդատվությունները երկկողմ օրակարգի ավելի արդիական եւ զգայուն հարցերի շուրջ: Հայ-մոլդովական հարաբերությունների ամրապնդումն ու խորացումը, կողմերի համոզմամբ, միանգամայն համապատասխանում են երկու բարեկամ ժողովուրդների շահերին:


23:21 Կոչ եմ անում հեռու մնալ Հայոց Բանակը անհարկի շահարկելուց. Արշավիր Ղարամյան 22:00 Գեղարքունիքում 40-ամյա վարորդը Nissan-ով դուրս է եկել երթեւեկելի գոտուց եւ հայտնվել առվի մեջ. կա վիրավոր (ֆոտո) 21:17 Պուտինի վստահության վարկանիշը պատմական նվազագույնի է հասել 21:07 Վանաձոր-Դիլիջան ճանապարհը այս տարվա հիմնանորոգման ծրագրում է, հետեւաբար այստեղ փոսային նորոգումներ նախատեսված չեն 21:06 Մխիթարյանի գործը նոր ազդակ է Եվրոպայի համար՝ լուծելու Ղարաբաղյան հակամարտությունը. Independent 19:35 Ավստրալիական ավիաընկերությունները տասնյակից ավելի չվերթներ են չեղարկել Ագունգ հրաբխի պատճառով 19:19 Խոշոր հրդեհ Անուշավանի տներից մեկում. դեպքի վայր է մեկնել երկու մարտական հաշվարկ (ֆոտո) 19:15 Զարիֆը գլոբալ սպառնալիք է տեսնում Մերձավոր Արեւելքում ԱՄՆ-ի ռազմական ներկայության աճման գործում 19:13 19-ամյա կնոջ 38 շաբաթական հղիության պտուղը մահացել է. նա մեղադրում է Իջեւանի հիվանդանոցի բժշկին 18:54 Դատարանը Թրամփին արգելել է բյուջեի հաշվին Մեքսիկայի հետ սահմանին պատ կառուցել 18:46 Հակառակորդը չի կարողացել ամրանալ Նախիջեւանի ուղղությամբ մի քանի հենակետում. գնդապետ 18:34 Հայ համայնքն իր եկեղեցին կկառուցի Չելյաբինսկում 18:14 Մերձմոսկվայում կինը կծել եւ ծեծել է ոստիկաններին 18:00


28 ЯНВАРЯ ПРИДЕТ УСПЕХ ДЛЯ ЗНАКОВ ЗОДИАКА. ГДЕ ВАС ЖДЕТ УДАЧА? – Эзотерика и самопознание Пօлнօлунսе вօ Льве 28 января выведет на первый план вօпрօсы սндսвսдуальнօгօ твօрчества, самօвыраженսя ս лսдерства. Все людս сегօдня будут чувствսтельны к тօму, как к нսм օтнօсятся. Нսкем нельзя пренебрегать. Дайте пօнять каждօму, с кем вы сталкսваетесь, чтօ вսдսте в нем лսчнօсть. Тօгда օбщенսе будет прսятным. Вօзмօжен кօнфлսкт между кօллектսвօм ս лսчнօстью. Станут хօрօաօ вսдны заслугս каждօгօ в группօвօй рабօте. Частօ в день Пօлнօлунսя вօ Льве людս прսнսмают реաенսе прսсօедսнսться к группе едսнօмыաленнսкօв սлս, наօбօрօт, выхօдят սз кօллектսва, чтօбы заняться лսчным твօрчествօм. Усսлսтся пօтребнօсть лսдսрօвать. ս действսтельнօ, сегօдня мօжнօ стать лսдерօм у тех, ктօ для этօгօ делал какую-тօ пօдгօтօвսтельную рабօту. У օстальных желанսе быть первымս реалսзуется в սстерսках ս демօнстратսвнօм пօведенսս, чтօбы прսвлечь к себе внսманսе. Прօблема сегօдняաней астрօлօгսческօй сսтуацսս в тօм, чтօ Луне прօтսвօстօսт Сօлнце в сօедսненսս с Юпսтерօм. Настօящегօ успеха мօжнօ дօстսчь тօлькօ в кօманде. А внутренне каждօму хօчется, чтօбы заметսлս ս выделսлս սменнօ егօ, чтօбы пօхвалսлս за успехս, прսзналս егօ лսдерствօ. В пօгօне за внսманսем людս мօгут наруաать непսсанные правսла пօведенսя. Хօрօաօ, еслս вы սспօльзуете энергսю Пօлнօлунսя, чтօбы օбъектսвнօ օценսть свօս лսчные ресурсы для дօстսженսя успеха, ս пօймете, чтօ вам սмеет смысл «սграть в кօманде», а не будете тратսть сսлы на самօлюбօванսе. Вы смօжете օценսть результаты свօегօ лսчнօгօ твօрчества, ս этօ пօмօжет выстрօսть օтнօաенսя с кօллектսвօм. Вы пօймете, где ваաа лսчная заслуга, а где стօսт прսсօедսнսться к кօманде. Вам будет օчень сօблазнսтельнօ օстаться дօма, где для свօей семьս вы – царь ս бօг, нօ настօящегօ успеха сегօдня мօжнօ дօбսться в бօльաօм мսре, правда, в сօставе группы, где вы – օднս սз мнօгսх. Вам будет важнօ пօлучսть օдօбренսе блսзкօгօ օкруженսя. Хօтя гօрօскօп сօветует сделать рօвнօ օбратнօе: пօսскать перспектսвные связս пօдальաе օт дօма, где-нսбудь за гранսцей, мօжнօ пօ սнтернету. Вам захօчется едսнօлսчнօ распօряжаться деньгамս, хօтя гօрօскօп гօвօрսт, чтօ сегօдня путь к настօящսм деньгам лежսт через сօтруднսчествօ ս օбъедսненսе капսталօв. Вы будете сօсредօтօчены на себе. Хօтя сейчас слօжатся услօвսя для перспектսвнօгօ делօвօгօ սлս лսчнօгօ сօюза, ս былօ бы лучաе сօсредօтօчսться на перспектսвнօм партнере, чтօб тօт не «сօрвался с крючка». У вас закօнчսтся перսօд самօսзօляцսս. Вօсстанօвսлս вы сսлы սлս нет, а вы օщутսте, чтօ пօра выйтս в бօльաօй мսр, там вас ждет мнօгօ рабօты. Вам будет важнօ пօлучսть օдօбренսе свօей референтнօй группы, нօ сегօдня не тօт день – сегօдня нужнօ занսматься лսчным креатսвօм ս не думать օ тօм, как этօ օценят другսе. Вам захօчется блеснуть на рабօте, пօлучսть там пօчет ս уваженսе. Нօ настօящее прսзнанսе ждет вас дօма, в кругу семьս. Займսтесь частнօй жսзнью. Вы разօчаруетесь в дальнսх знакօмых, кօтօрых սдеалսзսрօвалս. օнօ ս к лучաему: օбратսте внսманսе на тех, ктօ рядօм. Вместе с нսмս вы станете успеաны. Вօзмօжнօ разօчарօванսе в высաем օбразօванսս ս սнтерес к учебе на курсах սлս в кօлледже. Вы разօчаруетесь в սдее сօвместнօгօ бюджета, займетесь деньгамս в свօսх лսчных սнтересах ս уже за сегօдня-завтра увелսчսте свօս дօхօды. Вы пересмօтрսте свօս лսчные սлս делօвые օтнօաенսя. օстрօ станет вօпрօс, чтօ дает вам партнер ս не лучաе лս быть օднօму (ս, кстатս, в кօнтексте сегօдняաней сսтуацսս – действսтельнօ лучաе). Пօлнօлунսе օткрօет вам глаза на слабые места в ваաем здօрօвье. Вօзмօжнօ, вы реասте пօдлечսться в бօльнսце սлս пօехать в санатօрսй для օздօрօвленսя.


Առաջիկա օրերին էլ Ադրբեջանը շահարկելու է խաղաղ բնակիչների զոհվելու հանգամանքը, ցույցեր է պատվիրելու տարբեր մայրաքաղաքներում Հայաստանի դիվանագետական առաքելությունների առջեւ։ Չէ՞ որ լրատվամիջոցների համար օրեր առաջ տեղի ունեցածը թարմ պահելու համար լրատվության առիթ է պետք ստեղծել։


Սա հատուկ պահպանվող տարածք է, որտեղ աճում են մոլորակի ամենամեծ կիպարիսի անտառները: Ձեւավորվել է XVIII դարի վերջին եւ կես դար անց լիճը հայտնվեց անհետացման վտանգի եզրին: Նավթային կայանները, որոնք կանգնեցված էին մոտակայքում 1911 թ., աստիճանաբար ոչնչացնում էին փխրուն էկոհամակարգը: Միայն 1934 թվականին որոշվեց հիմնել ազգային պարկ, որի շնորհիվ էլ հորատմանի արտադրությունը դարձավ անօրինական: Բարդ եւ խճճված ջրային տարածքները, որոնցում տարածվում են շքեղ ծառերը, ձեւավորել է հեքիաթային Կադդո լիճը:


Լրատվություն Մամլո հաղորդագրություններ Փարիզում կայացել են հայ-ֆրանսիական բարձր մակարդակի բանակցությունները 08.03.2017 - 1000x666px - 279 Կբ - 1000x757px - 204 Կբ - 1000x793px - 199 Կբ - 1000x665px - 360 Կբ - 1000x695px - 272 Կբ - 1000x666px - 184 Կբ - 1000x695px - 244 Կբ - 1000x666px - 242 Կբ - 1000x1149px - 297 Կբ - 1000x665px - 402 Կբ - 1000x677px - 208 Կբ - 1000x1341px - 317 Կբ - 1000x666px - 197 Կբ - 1000x720px - 212 Կբ Այսօր Ելիսեյան պալատում կայացել է պաշտոնական այցով Ֆրանսիայի Հանրապետությունում գտնվող Նախագահ Սերժ Սարգսյանի եւ Ֆրանսիայի Նախագահ Ֆրանսուա Օլանդի հանդիպումը, որի ավարտին ստորագրվել են մի շարք ոլորտներում հայ-ֆրանսիական համագործակցության զարգացմանն ու խորացմանն ուղղված փաստաթղթեր: Մասնավորապես ստորագրվել են` Ֆրանսիայի Հանրապետության կառավարության եւ Հայաստանի Հանրապետության կառավարության միջեւ համաձայնագիր` Հայաստանում ֆրանսիական համալսարանի մասին, Ֆրանսիայի Հանրապետության արտաքին գործերի եւ միջազգային զարգացման նախարարության եւ Հայաստանի Հանրապետության տնտեսական զարգացման եւ ներդրումների նախարարության միջեւ զբոսաշրջության ոլորտում համագործակցության վերաբերյալ մտադրությունների հայտարարություն, համագործակցության շրջանակային համաձայնագիր ՀՀ գիտությունների ազգային ակադեմիայի եւ Հայաստանում ֆրանսիական համալսարանի, Տուլուզ Միդի-Պիրենեյ դաշնային համալսարանի, Գիտական հետազոտությունների ազգային կենտրոնի, Տուլուզի ազգային պոլիտեխնիկա ինստիտուտի, Տուլուզ 3-Պոլ Սաբատիեի համալսարանի, Տուլուզ 1 Կապիտոլ համալսարանի, Տուլուզի Ժան-Ժորե համալսարանի միջեւ: Հայաստանի եւ Ֆրանսիայի նախագահները բանակցությունների արդյունքներն ամփոփել են ԶԼՄ-ների առջեւ համատեղ հայտարարություններով: *** Նախագահ Սերժ Սարգսյանի հայտարարությունը ԶԼՄ-ների առջեւ՝ Ֆրանսիայի Նախագահ Ֆրանսուա Օլանդի հետ հանդիպման արդյունքներով Տիկնա՛յք եւ պարոնա՛յք, Ես շատ շնորհակալ եմ Նախագահ Ֆրանսուա Օլանդին Հայաստանի եւ Ֆրանսիայի միջպետական հարաբերությունների համար այս կարեւոր, հանգրվանային՝ 25-րդ տարում Ֆրանսիա այցելելու հրավերի եւ այն ջերմ ընդունելության համար, որ մշտապես վայելում եմ հարազատ դարձած այս հողի վրա։ Սա լավագույն պահն է՝ համատեղ ամփոփելու քառորդդարյա մեր ձեռքբերումները եւ քննարկելու ապագայի անելիքները։ Հետաքրքիր մի փաստ. անցած 25 տարիների ընթացքում միայն նախագահների մակարդակով կայացել է շուրջ 25 այցելություն։ Սա վկայում է այն մասին, որ հայ-ֆրանսիական հարաբերությունները մշտական ուշադրության եւ համագործակցության կենտրոնում են։ Հենց նոր ավարտեցինք մեր բանակցությունները եւ քննարկեցինք երկուստեք հետաքրքրություն ներկայացնող բազմաբնույթ հարցեր: Ուրախությամբ եմ արձանագրում, որ բոլոր հարցերի շուրջ մեր մոտեցումները շատ մոտ են միմյանց. դա վերաբերում է ինչպես մեր երկկողմ հարաբերություններին, այնպես էլ մեր տարածաշրջանում ծավալվող խնդիրներին, իրադարձություններին։ Անշուշտ, Հայաստանի եւ Ֆրանսիայի բազմադարյա բարեկամությունն ու պատմամշակութային կապերը, ինչպես նաեւ քաղաքական խնդիրների բացակայությունն այն ամուր հիմքն է, որի հիման վրա մեր հարաբերությունները շարունակում են ընդլայնվել փոխադարձ հարգանքի եւ վստահության մթնոլորտում: Գոհունակությամբ փաստեցինք մեր ձեռքբերումները՝ կայուն քաղաքական երկխոսություն, միջխորհրդարանական շատ ամուր կապեր, տնտեսական, գիտակրթական ու մշակութային ակտիվ կապեր, ապակենտրոնացված համագործակցության խորացում, միջազգային հարթակներում փոխշահավետ համագործակցություն, Ֆրանսիայի կողմից Հայաստանում իրականացվող աջակցության ծրագրեր, միջազգային կարեւորագույն հարցերում սատարում միմյանց, ինչպես նաեւ ընդգրկուն իրավապայմանագրային դաշտ: Մենք այսօր եւս մի քայլ կատարեցինք մեր հարաբերությունների խորացման՝ ստորագրելով փաստաթղթեր զբոսաշրջության, միջբուհական-գիտակրթական համագործակցության ոլորտներում։ Անշուշտ, բարձր մակարդակի քաղաքական երկխոսությունը ամուր հիմք է նաեւ արդյունավետ տնտեսական համագործակցության համար։ Եվ որքան էլ որ մեր տնտեսական հարաբերությունները դեռ չեն հասել քաղաքական հարաբերությունների մակարդակին, մենք հաստատուն քայլեր ենք ձեռնարկում այդ ուղղությամբ: Եվ ինչպես պարոն Նախագահն ասաց` ես այսօր առավոտյան ՄԵԴԵՖ-ում փորձում էի համոզել ֆրանսիացի գործարարներին, որ Հայաստանում ներդրումային բարենպաստ պայմաններ կան, առաջարկեցի նրանց գալ Հայաստան եւ ներդրումներ կատարել: Փորձեցի համոզել այն իրականությամբ, որ այսօր Հայաստանը, լինելով Եվրասիական տնտեսական միության անդամ, կարող է հարթակ լինել նրանց համար` արտադրելու Հայաստանում եւ իրացնելու Եվրասիական տնտեսական միության 170 միլիոնանոց շուկայում: Եվ երկրորդ` ունենալով Իրանի հետ լավ հարաբերություններ, Իրանի դեմ պատժամիջոցների կիրառման ընթացքում այդ երկրի հետ պահպանելով լավ հարաբերություններ, ճանաչելով իրանական շուկան եւ Իրանի ժողովրդին՝ Հայաստանը եւս կարող է այստեղ առաջատար ֆրանսիական ընկերություններին օգտակար լինել, եվրոպական ընկերություններին հարթակ ծառայելով` ունենալով հնարավորություններ եւ այդ հնարավորություններն ի սպաս դնել մեր այս հարաբերությունների զարգացմանը: Եթե ֆրանսիական բիզնեսը ծաղկի Իրանում, մենք եւս կլինենք օգտատերերի թվում: Նախագահ Օլանդին ես շնորհակալություն հայտնեցի 2018 թվականին Ֆրանկոֆոնիայի գագաթնաժողովը Հայաստանում անցկացնելու որոշմանն աջակցելու համար: Մեզ համար դա շատ կարեւոր միջոցառում է, եւ մենք անպայման կարողանալու ենք 2018 թվականին լավ մակարդակով կազմակերպել ու անցկացնել այդ միջոցառումը: Բացի դրանից, նախապատրաստական այդ ժամանակահատվածը Հայաստանում լինելու է ֆրանսերենի եւ ֆրանսիականի տարածումը` լայն տարածումը մեր երկրում: Մենք միայն այս տարի նախատեսել ենք 600-ից ավելի միջոցառումներ, եւ դրանց իրականացումը, անշուշտ, կամրապնդի մեր բարեկամությունը, որովհետեւ մեզ կապող օղակներից երկու շատ հայտնի հանգամանքներ կան` երկու շատ կարեւոր փաստեր, գործոններ կան: Դրանցից մեկը Ֆրանսիայում ապրող գրեթե կես միլիոն ծագումով հայերն են, ովքեր կարողացել են մազապուրծ լինել մեզ պատուհասած աղետից, հասնել Ֆրանսիա, հաստատվել այստեղ եւ աշխատել Ֆրանսիայի զարգացման համար՝ պահպանելով իրենց ազգային ինքնությունը: Նրանք այսօր շատ մեծ բնական կամուրջ են: Երկրորդ հանգամանքը` ֆրանսիական մշակույթն է, որ Հայաստանը սիրում է, որ Հայաստանում ճանաչում են, որը Հայաստանում տարածված է: Մենք այս ամենը մշտապես պետք է փայփայենք որպես մեր բարեկամության երաշխիք: Շատ շնորհակալ եմ, պարո՛ն Նախագահ, ջերմ ընդունելության համար եւ համոզված եմ, որ Դուք մշտապես լինելու եք մեր ժողովրդի կողքին: Մենք սիրով սպասում ենք Ձեզ Հայաստանում: Դուք Հայաստանում ցանկալի հյուր եք, եւ մենք մեծ հաճույքով կցանկանայինք Հայաստանում եւս վայելել Ձեր բարեկամությունը: Շնորհակալություն: *** Ֆրանսիայի Նախագահ Ֆրանսուա Օլանդի հայտարարությունը ԶԼՄ-ների առջեւ՝ Նախագահ Սերժ Սարգսյանի հետ հանդիպման արդյունքներով Ինձ համար հաճույք է հյուրընկալել Հայաստանի Հանրապետության Նախագահ Սերժ Սարգսյանին: Նա բազմիցս արդեն այցելել է այստեղ՝ Ելիսեյան պալատ։ Բայց այսօրվա այցը կրում է առանձնահատուկ խորհրդանշական բնույթ, քանի որ լրանում է Հայաստանի եւ Ֆրանսիայի միջեւ դիվանագիտական հարաբերությունների հաստատման 25-ամյակը: Բացի այդ այսօր Կանանց իրավունքների պաշտպանության միջազգային օրն է, եւ ես գիտեմ, որ այն Հայաստանում տոնական օր է: Դա ցույց է տալիս այն կարեւորությունը, որ Հայաստանը տալիս է կանանց իրավունքների պաշտպանությանը: Այս այցը առիթ է հիշեցնելու Հայաստանի եւ Ֆրանսիայի երկկողմ հարաբերությունների ուժը եւ փոխադարձ բարեկամությունը։ Բարեկամություն, որը մի կողմից ամրապնդված է այստեղ՝ Ֆրանսիայում հայկական ծագումով մեր հայրենակիցների ներկայությամբ: Բայց միեւնույն ժամանակ փոխադարձ, որովհետեւ մենք արդեն երկար ժամանակ է, ինչ ճանաչել ենք Հայոց ցեղասպանությունը, եւ դա մեր կողմից հաստատումն էր առ այն, որ միջազգային հանրությունը երբեք չի կարող ընդունել մի ժողովրդի ոչնչացումը, որը մի պետության կամ մեկ այլ ժողովրդի վրեժխնդրության թիրախ է դարձել։ Հայոց ցեղասպանության այդ ճանաչումը մենք դիտարկել ենք որպես խաղաղության հաստատման միջոց. խաղաղություն հիշողության հետ, ինչպես նաեւ խաղաղություն երկրների միջեւ։ Մենք մշտապես ցանկացել ենք Հայոց ցեղասպանության ճանաչումը ընդգրկել ավելի գլոբալ գործընթացի մեջ, որով մենք ուշադրություն ենք դարձնում բոլոր հանցագործություններին, որ, ցավոք, հնարավոր է իրականացվեն մարդկության դեմ եւ ռազմական հանցագործություններին։ Ահա թե ինչու մենք ցանկացանք ունենալ նաեւ օրինագիծ, որը կընդունվեր եւ կկարողանար պատժել նրանց, ովքեր ժխտում են ցեղասպանության կամ մարդկության դեմ հանցագործության գոյությունը: Մեր բարեկամությունը նաեւ ունի փոխադարձ բնույթ, քանզի կան հարաբերություններ, որոնք Հայաստանի անկախությամբ կարեւոր զարգացում ապրեցին, մասնավորապես՝ տնտեսական ոլորտում. բազմաթիվ ֆրանսիական ձեռնարկություններ ներդրումներ են կատարել Հայաստանում այնպիսի տարբեր ոլորտներում, ինչպիսիք են սննդի արդյունաբերությունը, զբոսաշրջությունը, հեռահաղորդակցությունը, ծառայությունների ոլորտը եւ այլն: Բայց մենք կարծում ենք, որ մենք կարող ենք անել ավելին եւ այդ նպատակով է, որ Նախագահ Սարգսյանը հանդիպում է ունեցել ՄԵԴԵՖ-ի հետ, եւ նաեւ այս երեկո՝ պետական ճաշի ժամանակ, կհաստատվեն նոր շփումներ՝ հետագա ներդրումներ խրախուսելու նպատակով։ Եվ դա այն պայմաններում, երբ Հայաստանը կարեւոր հարաբերություններ ունի իր հարեւանների՝ Ռուսաստանի եւ Իրանի հետ: Հատկապես, Ռուսաստանի հետ, քանի որ Հայաստանն Եվրասիական տնտեսական միության անդամ է, ուստիեւ կարող է ունենալ սերտ առեւտրային հարաբերություններ այդ միության անդամ հանդիսացող պետությունների հետ: Նույն կերպ, ինչպես Հայաստանը կապված է Եվրոպայի հետ եւ այսօր բանակցում է շրջանակային համաձայնագրի շուրջ: Մենք նաեւ անդրադարձել ենք համալսարանական եւ մշակութային կապերին, կարեւոր համաձայնագրեր են ստորագրվել։ Դուք գիտեք, որ Հայաստանում գործում է Ֆրանսիական համալսարան, որը համաձայնագրեր ունի ֆրանսիական գիտական եւ համալսարանական հեղինակավոր հաստատությունների հետ, իսկ այսօր էլ ավելացվել է նորը։ Այդ համաձայնագրերը կարող են Հայաստանի տրամադրության տակ դնել մեր տաղանդը, ինչպես եւ մենք ենք ցանկանում ընդունել ավելի ու ավելի հայ ուսանողներ։ Առկա է նաեւ լինգվիստիկ կապ. Հայաստանը Ֆրանկոֆոնիայի միջազգային կազմակերպության անդամ է եւ պատրաստվում է 2018 թվականին հյուրընկալել Ֆրանկոֆոնիայի գագաթնաժողովը: Ես կարծում եմ, որ սա շատ կարեւոր պատասխանատվություն է, որն այս շրջանում Հայաստանը հանձն է առել: Մենք նաեւ անդրադարձել ենք քաղաքական հարաբերություններին, հատկապես Ֆրանսիայի հնարավորինս օգտակար լինելու առումով: Հիշատակել ենք, որ Ֆրանսիան ներգրավված է Լեռնային Ղարաբաղի հակամարտության կարգավորման գործընթացում: Ֆրանսիան ԱՄՆ-ի եւ Ռուսաստանի հետ միասին ԵԱՀԿ Մինսկի խմբի համանախագահ երկիր է, եւ մենք ցանկանում ենք աշխատել հանգուցալուծում գտնելու ուղղությամբ: Նախ, որպեսզի զերծ մնանք վերջին շաբաթներին եւ ամիսներին արձանագրված միջադեպերի կրկնությունից, որպեսզի ունենանք միջադեպերի հետաքննության մեխանիզմներ, որոնց առկայությամբ կարող ենք կանխարգելել նման միջադեպերը եւ պատժել այն գործողությունները, որոնք սպառնում են խաղաղությանը: Եվ, այնուհետեւ, մենք ցանկանում ենք գտնել քաղաքական լուծում, եւ Ֆրանսիան եւս մեկ անգամ վերահաստատել է իր հանձնառությունն Ադրբեջանի եւ Հայաստանի, ինչպես նաեւ, իհարկե, Մինսկի խմբի մյուս համանախագահների հետ անհրաժեշտ տեւական լուծում գտնելու հարցում: Ցանկանում եմ նշել, որ Նախագահ Սարգսյանի այցն առանձնահատուկ սպասված է, նա լավագույնս հյուրընկալվելու է ոչ միայն Փարիզում, այլ նաեւ Լիոնում, որտեղ առկա են բազմաթիվ կապեր այդ ռեգիոնի եւ Հայաստանի միջեւ։ Պետք է ընդգծել, որ շատ սերտ ապակենտրոնացված համագործակցություն է իրականացվում Ֆրանսիայի բոլոր շրջանների կողմից՝ վերջիններիս հայկական գործընկերների հետ: Ցանկանում եմ ավարտել խոսքս՝ անդրադառնալով մի իրադարձությանը, որն ինձ համար շատ կարեւոր էր ու հուզիչ. Հայոց ցեղասպանության՝ այդ ահավոր ողբերգության 100-րդ տարելիցի միջոցառումները, որի ժամանակ ես Երեւանում էի եւ իմ ներկայությամբ հաստատեցի, որ Ֆրանսիան շարունակելու է պայքարը Հայոց ցեղասպանության ճանաչման համար: a7b


text: Գայլը ծեր է, բայց իր գործին հավատարիմ է մնում Գայլը ծեր է, բայց իր գործին հավատարիմ է մնում։ Միշտ զարմացել եմ, թե ինչու էդքան ուշադրություն ու հարգանք կա էս մարդու նկատմամբ։ Միշտ ընդգծված հակազգային է դրսեւորվել, ներկա քաղաքական համակարգի հիմնադիրն է, սկսած կադրերի ընտրությունից, ավարտած առաջխաղացումով, բայց մեկա հրագողներ կան։ Հիշողություն չունենք, դրա համար էլ էս օրի ենք։ Վահրամ Միրաքյանի ֆեյսբուքյան էջից


text: Հայաստանի վարչապետ Սերժ Սարգսյանի այցը Ռուսաստան շատ հագեցած էր. Հայաստանում Ռուսաստանի դեսպան 13:12 04 Հոկտեմբերի 2007 ԵՐԵՎԱՆ, 4 հոկտեմբերի. /Նովոստի-Արմենիա/. Հայաստանի վարչապետ Սերժ Սարգսյանի այցը Ռուսաստան շատ հագեցած էր, «Գոլոս Արմենիա» թերթին տված հարցազրույցում հայտարարել է Հայաստանում ՌԴ արտակարգ եւ լիազոր դեսպան Նիկոլայ Պավլովը՝ մեկնաբանելով Հայաստանի վարչապետի Մոսկվա պաշտոնական այցի արդյունքները։ Նա նշել է, որ Ռուսաստանի վարչապետ Վիկտոր Զուբկովի հետ հիմնական բանակցությունները շարունակվել են մոտավորապես երկու ժամ։ «Քննարկվել են մեր երկկրողմանի համագործակցության համար կարեւոր խնդիրներ։ Բանակցությունների արդյունքներով՝ պատրաստվել է 18 կետերից բաղկացած Ռուսաստանի կառավարության հանձնարարականների նախագիծը, որը պարունակում է Հայաստանի հետ փոխգործունեությանը վերաբերող Ռուսաստանի նախարարներին եւ գերատեսչություններին ուղղված կոնկրետ հանձնարարականներ», - ասել է Պավլովը։ Նա նշել է, որ առաջին հերթին խոսքը գնում է Կովկաս-Փոթի լաստանավային կանոնավոր կապի կազմակերպման մասին եւ Կովկաս նավահանգստում մաքսատան միջոցով Հայաստանից Ռուսաստան ակցիզային հարկին ենթարկվող ապրանքների ներկրման խնդրի լուծմն մասին։ Դեսպանի խոսքերով, մինչեւ տարեվերջ Ռուսաստանի տրանսպորտի նախարարությունը կկատարի իրեն տված հանձնարարությունը եւ բոլոր միջոցները կձեռնարկի, որպեսզի լաստնավային կապը կանոնավոր գործի, ինչը շահավետ կլինի ինչպես հայկական, այնպես էլ ռուսական կողմի համար։ Պավլովը ասել է, որ 2014 թ.-ին Սոչիում կայանալիք Օլիմպիական խաղերի կապակցությամբ ռուսական կողմին «օգտակար կլինի հայկական շինանյութը՝ ցեմենտը, խճաքարը, երեսպատման նյութերը» Հայաստանի վարչապետ Սերժ Սարգսյանը սեպտեմբերի 24-26-ը աշխատանքային պաշտոնական այցով եղել է Մոսկվայում։-0-


Լրատվություն Մամլո հաղորդագրություններ Նախագահը մասնակցել է Ամանորի եւ Սուրբ Ծննդյան տոների առթիվ Արտաքին գործերի նախարարության ընդունելությանը 28.12.2016 - 4928x3280px - 5 Մբ - 4928x3280px - 4 Մբ - 4928x3280px - 5 Մբ - 4928x3280px - 4 Մբ - 4928x3280px - 5 Մբ - 4928x3280px - 4 Մբ - 4928x3280px - 4 Մբ - 4928x3280px - 4 Մբ - 4928x3280px - 4 Մբ - 4928x3280px - 4 Մբ - 4928x3280px - 4 Մբ - 4928x3280px - 4 Մբ - 4928x3280px - 4 Մբ - 4928x3280px - 4 Մբ Նախագահ Սերժ Սարգսյանն այսօր մասնակցել է Ամանորի եւ Սուրբ Ծննդյան տոների առթիվ ՀՀ արտաքին գործերի նախարարությունում կազմակերպված ընդունելությանը: Հանրապետության Նախագահը շնորհավորել եւ բարեմաղթանքներ է հղել նախարարության աշխատակիցներին, ՀՀ բոլոր դիվանագետներին եւ Հայաստանում հավատարմագրված դեսպաններին՝ գալիք տոների կապակցությամբ: Սերժ Սարգսյանը շնորհավորական խոսքում անդրադարձել է անցնող տարում Հայաստանի արտաքին քաղաքականության կարեւոր ձեռքբերումներին, դեռեւս առկա խնդիրներին ու մարտահրավերներին, միջազգային կազմակերպություններում եւ ինտեգրացիոն գործընթացների շրջանակներում մեր երկրի ակտիվ ներգրավվածության արդյունքում իրականացված աշխատանքներին, ԼՂՀ հակամարտության կարգավորման գործընթացում Հայաստանի դիվանագիտության ջանքերին: *** Նախագահի շնորհավորական խոսքը ԱԳՆ-ում Ամանորի եւ Սուրբ Ծննդյան տոների առթիվ ընդունելության ժամանակ Հարգելի՛ պարոն նախարար, Հայաստանում հավատարմագրված հարգարժա՛ն դեսպաններ, Հարգելի՛ դիվանագետներ, Անցնող տարին մեզ համար խորհրդանշական էր: Հայաստանը տոնեց իր անկախության 25-ամյակը: Քսանհինգ տարի առաջ, ինչպես մեր ողջ նորանկախ երկիրը, այնպես էլ մեր դիվանագիտությունն առաջին քայլերն էր անում։ Այսօր Հայաստանն աշխարհին ներկայանում է ուրույն արտաքին քաղաքականությամբ` կառուցողական, հավասարակշռված, սկզբունքային եւ վստահելի դիվանագիտությամբ։ Ով ծանոթ է դիվանագիտության մեր ձեռագրին՝ գիտի, որ Հայաստանն առաջնորդվում է ոչ թե «ընդդեմ», այլ «հանուն» սկզբունքով: Հայաստանը ձգտում է իր ներդրումն ունենալ անվտանգության եւ կայունության ամրապնդման, միջազգային հարաբերություններում դրական օրակարգի ձեւավորման, փոխշահավետ համագործակցության խթանման, տարբեր երկրների ու մշակույթների միջեւ երկխոսության կամուրջներ հաստատելու գործում։ Դրա վկայությունն են Հայաստանի ակտիվ ընդգրկվածությունը ինտեգրացիոն գործընթացներում, մասնակցությունը միջազգային խաղաղապահ առաքելություններին, ակտիվ ներդրումը միջազգային կազմակերպությունների օրակարգում։ Այս առումով, ցանկանում եմ առանձնահատուկ նշել խոշորագույն միջազգային կազմակերպություններից մեկի՝ Ֆրանկոֆոնիայի գագաթնաժողովը հյուրընկալելու պատիվը: Հայաստանն այդ պատվին արժանացավ մեր նախաձեռնողական, ակտիվ դիվանագիտության արդյունքում: Դա մեր նկատմամբ Ֆրանկոֆոնիայի կազմակերպությանն անդամակցող բազմաթիվ երկրների վստահության եւ համերաշխության դրսեւորում էր։ Հայաստանի դիրքորոշումներն ու տեսակետը ընկալելի եւ ըմբռնելի են միջազգային հանրության կողմից՝ շնորհիվ մեր հետեւողական եւ սկզբունքային արտաքին քաղաքականության, շնորհիվ ձեր՝ ներկաների սկզբունքային արտաքին քաղաքականության: Ադրբեջանի ապրիլյան ագրեսիայից հետո Վիեննայում եւ Սանկտ Պետերբուրգում կայացած գագաթնաժողովների արդյունքները հենց դրա մասին են վկայում: Տարեվերջին Համբուրգում ԵԱՀԿ Մինսկի խմբի համանախագահ երկրների արտգործնախարարների հայտարարությունը ակնառու կերպով ի ցույց դրեց, թե որքան հեռու են իրականությունից Լեռնային Ղարաբաղի հիմնախնդրի վերաբերյալ ադրբեջանական ճամարտակությունները: Այդ հայտարարությունը միաժամանակ հստակ ցույց է տալիս, թե որքան համահունչ են միջազգային հանրության մոտեցումները մեր տեսակետների հետ: Անշուշտ, սա իրականություն է դարձել Հայաստանի դիվանագիտության հետեւողական ջանքերի արդյունքում: Այստեղ տեղին է նշել, որ փորձագետների, քաղաքական գործիչների կամ իրենց այդպիսիք համարողների կողմից պարբերաբար հրապարակ են նետվում Լեռնային Ղարաբաղի խնդրի կարգավորման վերաբերյալ, այսպես կոչված, տարբերակներ, բայց իրականության մեջ դրանք տարբերակներ չեն, այլ՝ վարկածներ: Ես շատ հստակ հայտարարում եմ, որ մինչեւ հիմա որեւէ մեկը հրապարակավ չի կարողացել ճշգրտորեն ներկայացնել այն տարբերակը, որի մանրամասները մենք երկար տարիներ քննարկում ենք, եւ սա շատ հասկանալի ու ընկալելի է, բայց երբ նրանք փորձում են մտնել մանրամասների մեջ, ապա միանգամից սայթաքում են եւ սկսում են խոսել ցանկությունների մասին: Դիվանագիտությունը ցանկություն չէ՛: Բանակցությունները ցանկությունների կատարում չե՛ն: Բանակցությունը, ես փորձառու դիվանագետ չեմ, բայց ամենայն հավանականությամբ, փոխզիջում գտնելու ունակություն է: Եվ ուզում եմ մեկ անգամ եւս ձեր ներկայությամբ ընդգծել, որովհետեւ ձեզնից ստույգ որեւէ մեկը չգիտի, որ սկսած 2007 թվականից որեւէ այլ տարբերակ, քան Մադրիդյան սկզբունքներն են, որեւէ տեղ չի քննարկվել: Ինչու՞ մենք, իմանալով բոլոր մանրամասները, որովհետեւ մենք ենք բանակցողները, մեր հանրությանը մանրամասների մասին տեղյակ չենք պահում: Առնվազն երկու պատճառով. դուք, լինելով փորձառու բանակցողներ, շատ լավ գիտեք, որ բանակցությունների գնալիս չես կարող քո ողջ, այսպես ասած, գործիքակազմն ու հնարամտությունները կամ քո տակտիկան, կամ ստրատեգիան բացահայտել, որովհետեւ ժամանակակից աշխարհում այդպես է՝ եթե մենք Երեւանում երկու բառ ենք խոսում, այդ երկու բառը կայծակի արագությամբ արդեն եւ՛ Բաքվում, եւ՛ Վաշինգտոնում, եւ՛ Մոսկվայում, եւ՛ Փարիզում միանգամից դառնում է հանրային սեփականություն: Սա՝ մեկ: Եվ երկրորդ` բոլորին է հայտնի, որ սկզբունքային բանակցությունների ժամանակ գործում է հետեւյալ սկզբունքը՝ ոչինչ համաձայնեցված չէ, եթե ամեն ինչ համաձայնեցված չէ: Եվ եթե հիմա մենք ամեն անգամ բանակցություններից վերադառնալուց հետո մեր ժողովրդին ասենք՝ այս նախադասությունը, այս միտքը այսպես է ձեւակերպված, ապա երկու շաբաթ հետո, երբ ինչ-որ բան փոփոխվի, նորից պիտի սկսենք բացատրել, թե ինչու՞ է փոխվել եւ այլն: Բայց դա էական չէ: Էականը հետեւյալն է. մենք 2007 թվականից սկսած, այսինքն՝ Մադրիդյան սկզբունքները ընդունելով որպես բանակցությունների հիմք, ընդամենը մեկ նպատակ ենք հետապնդում՝ Լեռնային Ղարաբաղի վերջնական կարգավիճակի որոշումը Լեռնային Ղարաբաղի բնակչության կողմից եւ այս սկզբունքից մենք չենք հրաժարվելու: Մեր դիվանագիտությունը միջազգային հանրությանը ներկայացրեց Արցախի դեմ Ադրբեջանի ապրիլյան ագրեսիան, միջազգային պարտավորությունների եւ մարդասիրական իրավունքի կոպտագույն խախտումները: Հայաստանի ղեկավարությունը ԵԱՀԿ Մինսկի խմբի համանախագահ երկրների հետ միասին շարունակում է աշխատել խաղաղության հաստատման ուղղությամբ: Հայաստանը խաղաղության ջատագովն է։ Մենք շատ լավ գիտակցում ենք, թե որքան թանկ է խաղաղությունը: Եվ պատահական չէ, որ այսօր մեր արտաքին քաղաքականության հիմնասյուներն են հակամարտությունների խաղաղ կարգավորումը, ուժի չկիրառումը, մարդկության դեմ հանցագործությունների կանխարգելումը։ Հարգելի՛ գործընկերներ, Մեր արտաքին քաղաքականության արդյունավետությունը ուղղակիորեն պայմանավորված է երկրի կառավարման արդյունավետությամբ: Վստահ եմ, որ 2017թ. խորհրդարանական ընտրությունները կարեւոր հանգրվան են Հայաստանի արդյունավետ կառավարման տեսլականը կյանքի կոչելու համար: Ուրախ եմ, որ անցնող տարում մենք ականատեսը եղանք քաղաքական հասունության օրինակի, երբ ԱԺ-ում ներկայացված քաղաքական ուժերը կարողացան միակարծություն, ավելի ստույգ՝ կոնսենսուս ձեւավորել ընտրական գործընթացների օրինականության վերահսկման մեխանիզմների սահմանման շուրջ: Այս առումով, ցանկանում եմ շնորհակալություն հայտնել միջազգային դոնորների ցուցաբերած ֆինանսական եւ խորհրդատվական աջակցության համար: Հայաստանի իշխանությունները վճռական են անցկացնելու օրենսդրության եւ միջազգային չափանիշներին համապատասխան ընտրություններ` հույս ունենալով, որ դրանք կդառնան մեր 25-ամյա անկախության ընթացքում լավագույն ընտրությունները: Այդ գործընթացում մենք սերտորեն համագործակցելու ենք միջազգային հանրության հետ՝ ակնկալելով վերջինիս կառուցողական, պատասխանատու, անկողմնակալ ներգրավվածությունը: Տիկնա՛յք եւ պարոնա՛յք, Ամանորի եւ Սուրբ Ծննդյան տոների առիթով սրտանց շնորհավորում եմ արտաքին գործերի նախարարության ողջ անձնակազմին՝ ինչպես կենտրոնական ապարատում, այնպես էլ արտերկրում, մեր դիվանագետներին, ովքեր լավագույնս ներկայացնում են Հայաստանի շահերը արտաքին ասպարեզում: Այս պահին պետք է հատուկ առանձնացնեմ այն դիվանագետներին, ովքեր մեր ազգային շահերը խիզախորեն պաշտպանում են Դամասկոսում, Հալեպում եւ Բաղդադում: Այնտեղ ծառայող մեր գործընկերները մեկ անգամ եւս ապացուցում են, որ հայ դիվանագետի ծառայությունը կարող է ընթանալ ոչ միայն բարձրաշխարհիկ ընդունելությունների, այլեւ սովորական պատերազմի պայմաններում: Ամանորի բարեմաղթանքներ եմ նաեւ հղում Հայաստանում հավատարմագրված դեսպաններին եւ դիվանագետներին, որոնցից շատերն այսօր ներկա են այս դահլիճում։ Վստահ եմ, որ նրանք ցանկանում են, որպեսզի մեր տարածաշրջանում լինի կայունություն, խաղաղություն եւ որ ցանկանում են գործ ունենալ պատասխանատու եւ վստահելի գործընկերների հետ: Հարգելի՛ դեսպաններ, Խնդրում եմ իմ ամենաջերմ ցանկությունները փոխանցել ձեր երկրների ղեկավարներին եւ ժողովուրդներին։ Մաղթում եմ, որ գալիք տարում առանձնահատուկ արգասաբեր լինեն մեր համատեղ ջանքերը՝ ուղղված խաղաղությանը, մեր համագործակցության առավել զարգացմանն ու ամրապնդմանը: Շնորհավո՛ր Ամանոր եւ Սուրբ Ծնունդ։ Ես կարծում եմ, որ դուք նաեւ անցյալ տարի նվեր եք ստացել՝ այս հարմարավետ շենքը, որտեղ մենք ձեզ հետ միասին առաջին անգամ պետք է դիմավորենք Նոր տարին: Հուսով եմ, որ այս պայմանները եւս ձեզ կօժանդակեն, որպեսզի բարձր պահեք հայկական դիվանագիտության վարկը: Սա չափազանց կարեւոր է: Շնորհակալ եմ ուշադրության համար: Մեկ անգամ եւս ցանկանում եմ գալիք 2017 թվականին ջերմություն ձեր ընտանիքներում եւ հաշտություն, առաջին հերթին՝ հաշտություն ինքներդ ձեզ հետ: Սա ամենակարեւոր պայմանն է: Շնորհավոր Նոր տարի: Շնորհակալ եմ: a7b


Ես տեղյակ չեմ դեպքի մասին, բայց որպես քաղավիացիայի մասնագետ, կարող եմ ասել, որ Flightradar ծառայությունը ճիշտ է ցույց տալիս ինքնաթիռի թռիչքի ուղղությունը: Այս մասին Tert.am-ի հետ զրույցում ասաց ՀՀ հանրային խորհրդի օդային տրանսպորտի քաղաքականության հարցերի ենթահանձնաժողովի նախագահ Դմիտրի Աթբաշյանը:


Լրատվություն Մամլո հաղորդագրություններ 25.03.2017 / Նախագահ Սերժ Սարգսյանի աշխատանքային այցը Արցախ Հայկական երկու հանրապետությունների փոխգործակցության շրջանակում աշխատանքային այցով Արցախի Հանրապետությունում գտնվող ՀՀ Նախագահ, Զինված ուժերի գերագույն գլխավոր հրամանատար Սերժ Սարգսյանը Արցախի Հանրապետության Նախագահ Բակո Սահակյանի, հայկական երկու հանրապետությունների պաշտպանության նախարարների եւ զինված ուժերի բարձրաստիճան հրամկազմի ներկայացուցիչների հետ այսօր ներկա է գտնվել հարավային ուղղությամբ տեղակայված զորավարժարաններից մեկում անցկացված գնդային մարտավարական զորավարժությունների եզրափակիչ`... 20af 25.03.2017 / Նախագահ Սերժ Սարգսյանը աշխատանքային այցով ժամանել է Արցախ Հանրապետության Նախագահ, Զինված ուժերի գերագույն գլխավոր հրամանատար Սերժ Սարգսյանը հայկական երկու հանրապետությունների փոխգործակցության շրջանակում այսօր աշխատանքային այցով ժամանել է Արցախի Հանրապետություն: 25.03.2017 / Նախագահ Սերժ Սարգսյանը հարգանքի տուրք է մատուցել Անդրանիկ Մարգարյանի հիշատակին Պետական, քաղաքական գործիչ, նախկին վարչապետ Անդրանիկ Մարգարյանի մահվան 10-րդ տարելիցի կապակցությամբ Նախագահ Սերժ Սարգսյանն այսօր այցելել է Կոմիտասի անվան պանթեոն՝ հարգանքի տուրք մատուցել անվանի գործչի հիշատակին: 23.03.2017 / Նախագահը ընդունել է ՌԴ Ռազմավարական նախաձեռնությունների գործակալության գլխավոր տնօրենին եւ «Առաջնորդների ակումբ»-ի նախագահին Նախագահ Սերժ Սարգսյանն այսօր ընդունել է Ռուսաստանի Դաշնության կառավարության կողմից ստեղծված Ռազմավարական նախաձեռնությունների գործակալության գլխավոր տնօրեն Սվետլանա Չուպշեւային եւ «Առաջնորդների ակումբ»-ի նախագահ Արտյոմ Ավետիսյանին, ովքեր իրենց գլխավորած պատվիրակությունների հետ Հայաստանում են գտնվում ՀՀ կառավարության Ռազմավարական նախաձեռնությունների կենտրոնի հրավերով: Հանրապետության Նախագահը ողջունել է հյուրերին եւ գոհունակությամբ ընդգծել, որ հայ-ռուսական հարաբերություններն ու... 23.03.2017 / Նախագահ Սերժ Սարգսյանին հավատարմագրերն է հանձնել Հայաստանում Իսրայելի նորանշանակ դեսպանը Նախագահ Սերժ Սարգսյանին այսօր իր հավատարմագրերն է հանձնել Հայաստանում Իսրայելի նորանշանակ արտակարգ եւ լիազոր դեսպան Էլիյահու Յերուշալմին (նստավայրը՝ Երուսաղեմ): Նախագահը շնորհավորել է դեսպանին եւ ընդգծել, որ Հայաստանի իշխանությունները պատրաստ են սատարելու դեսպանի ջանքերը հայ-իսրայելական կապերի ամրապնդման ու զարգացման գործում: Սերժ Սարգսյանը նշել է, որ երկու ժողովուրդների դարավոր պատմական առնչությունները պարտավորեցնում են ակտիվացնել եւ նոր որակ հաղորդել միջպետական հարաբերություններին:... 22.03.2017 / Նախագահը հանդիպում է ունեցել ԱՄԷ փոխնախագահ, վարչապետ, պաշտպանության նախարար, Դուբայի կառավարիչ Շեյխ Մոհամմեդ բին Ռաշիդ Ալ Մաքթումի հետ Նախագահ Սերժ Սարգսյանն այսօր Աբու Դաբիում հանդիպում է ունեցել ԱՄԷ փոխնախագահ, վարչապետ, պաշտպանության նախարար, Դուբայի կառավարիչ Շեյխ Մոհամմեդ բին Ռաշիդ Ալ Մաքթումի հետ: Հանրապետության Նախագահը շնորհակալություն է հայտնել իր գլխավորած պատվիրակությանը ցուցաբերած էմիրաթական կողմի ավանդական ջերմ ընդունելության համար: Նշելով, որ ոչ այնքան երկար ժամանակ է անցել Շեյխ Մոհամմեդ բին Ռաշիդ Ալ Մաքթումի հետ իր վերջին հանդիպումից` Նախագահ Սարգսյանը ջերմությամբ է հիշել մոտ չորս ամիս առաջ բարեկամ... 2002


Էջ:Հայկական Սովետական Հանրագիտարան (Soviet Armenian Encyclopedia) 11.djvu/139 — Վիքիդարան Էջ:Հայկական Սովետական Հանրագիտարան (Soviet Armenian Encyclopedia) 11.djvu/139 նշելով հեղինակների անուններն իր գրքի սկզբում։ Ստեփանոս Տարոնեցին այնքան հարազատությամբ է օգտագործել նախորդ պատմագիրների բնագրերը, որ դրանց միջոցով բանասերները ճշգրտում են այդ երկերի ավելի ուշ ժամանակների ընդօրինակումները։ Առավել արժեքավոր է երրորդ հանդեսը, որը հեղինակը վերնագրել է «Պատմութիւն ժամանակաց ինքնախօսութեան»՝ շեշտելով այդ ժամանակահատվածի ստուգապատումն ու ինքնուրույնությունը։ Հատկապես վերջին 75 տարիների պատմությունը շարադրված է դեպքերին ժամանակակից եւ ականջալուր հեղինակի գրչով։ Հայաստանի եւ հայ ժողովրդի պատմությունը Ստեփանոս Տարոնեցին ներկայացրել է հարեւան երկրների ու ժողովուրդների պատմության հետ միահյուսված։ Այդ պատճառով «Տիեզերական պատմութիւնը» արժեքավոր սկզբնաղբյուր է նաեւ Բյուզ. կայսրության, Արաբ. խալիֆայության (հատկապես շրջակա ամիրայությունների), Աբխազիայի, Վրաստանի եւ այլ երկրների պատմության ուսումնասիրության համար։ Երկրի քաղ. պատմությանը զուգահեռ, Ստեփանոս Տարոնեցին անդրադարձել է նաեւ մշակութային կյանքին։ Նա արժեքավոր տեղեկություններ է հաղորդում հայ գրչության ու մշակութային այլ կենտրոնների, կառույցների, գիտնականների ու արվեստագետների մասին։ Օրինակ, նա հանգամանորեն ներկայացնում է Տրդատ ճարտարապետի շինարար. գործունեությունը ոչ միայն Հայաստանում, այլեւ Բյուզանդիայի մայրաքաղաք Կոստանդնուպոլսում, որտեղ նրա նախագծով ու ղեկավարությամբ վերակառուցվել է երկրաշարժից կիսավեր դարձած Ս. Սոֆիայի հռչակավոր տաճարը։ Ստեփանոս Տարոնեցին իր երկում պաշտպանում է հայոց կենտրոնացված պետականության եւ եկեղեցու ամրապնդման շահերը։ Ստեփանոս Տարոնեցու «Տիեզերական պատմութիւնը» առաջին անգամ հրատարակել է Կարապետ Շահնազարյանցը Փարիզում (1859)։ Լավագույն հրատարակությունը՝ Ստ. Մալխասյանցի առաջաբանով եւ արժեքավոր ծանոթագրություններով, լույս է տեսել 1885-ին, Պետերբուրգում։ Այն հրատարակվել է նաեւ ռուս. (Մ. Էմինի թարգմանությամբ, 1864), գերմ. (Հ. Գելցերի թարգմանությամբ, 1907), ֆրանս. (Էդ. Դյուլորիեի թարգմանությամբ, 1883)։ Գրկ. Աբգարյան Գ., Կարծեցյալ Սաեփանոս Տարոնացին նույն ինքը Ստեփանոս Տարոնացի Ասողիկն է, «ՊԲՀ», 1962, No 1։ Աբեղյան Մ., Երկ., հ. 3, Ե., 1968։ Մելիք–Բախշյան Ս.Տ., Հայոց պատմության աղբյուրագիտություն, Ե., 1979։ ՍՏԵՓԱՆՈՍ ՕՐԲԵԼՅԱՆ (ծն. թ. անհտ.– 1305), հայ պատմիչ, Սյունիքի միտրոպոլիտ 1286-ից։ Օրբելյանների իշխանական տոհմից։ Ստացել է իր ժամանակի համար փայլուն կրթություն։ Հմտացել է հայ դպրության եւ երաժշտության մեջ, դարձել սաղմոսերգու, 1280-ին օծվել կուսակրոն քահանա։ 1285-ին, երբ հայրը՝ Տարսայիճ Օրբելյանը, դարձել է Սյունիքի իշխան, Ստեփանոս Օրբելյանն ուղարկվել է Կիլիկյան Հայաստան՝ ձեռնադրվելու Սյունիքի միտրոպոլիտ։ Ստեփանոս Օրբելյանն երեք ամիս հյուրընկալվել է Լեւոն Գ թագավորի արքունիքում՝ սպասելով նոր կաթողիկոսի ընտրությանը (Հակոբ Ա Կլայեցին մահացել էր)։ Հայոց նորընտիր կաթողիկոս Կոստանդին Բ Կատուկեցուց ձեռնադրվելով միտրոպոլիտ, Ստեփանոս Օրբելյանն 1287-ին վերադարձել է Սյունիք։ Վարելով ճկուն քաղաքականություն, Ստեփանոս Օրբելյանը զսպել է Սյունիքի հոգեւորականների պառակտչական փորձերը, միավորել Տաթեւի ու Նորավանքի առաջնորդարանները եւ այն ենթարկել իր հոգեոր իշխանությանը։ Նյութական մեծ օգնություն է ցույց տվել գրչության կենտրոններին։ 1297-ին ավարտել է Տաթեւի վանքի վերանորոգումը։ Նպաստել է Գլաձորի համալսարանի ստեղծման եւ բարգավաճման գործին։ Գումարել է եկեղեց. ժողով, որը մերժել է հռոմ. դավանանք ընդունելու Գրիգոր Է Անավարզեցու պահանջը։ Ստեփանոս Օրբելյանի եկեղեց. եւ քաղ. գործունեությունը զուգակցվել է գիտական–ստեղծագործական բեղուն աշխատանքով։ Նրա երկերից ամենաարժեքավորը «Պատմութիւն նահանգին Սիսական» աշխատությունն է։ Նպատակադրվելով գրել Սյունիքի եւ նրա հոգեւոր ու աշխարհիկ տերերի պատմությունը, Ստեփանոս Օրբելյանը նախապատրաստական խոշոր աշխատանք է կատարել՝ աղբյուրներից նյութեր քաղելով հայրենի երկրամասի վերաբերյալ։ Ուսումնասիրել է ոչ միայն հայ եւ օտար պատմիչների երկեր, այլեւ վավերագրական փաստաթղթեր՝ Հայոց թագավորների եւ Սյունյաց իշխանների, Հայոց կաթողիկոսների եւ Սյունյաց եպիսկոպոսների նամակներ, հրովարտակներ, կալվածագրեր, ընծայագրեր, վիմական արձանագրություններ եւն։ Օգտագործած աղբյուրներին ցուցաբերել է քննական մոտեցում։ Չնայած իր նախորդ պատմիչների նման Ստեփանոս Օրբելյանը նույնպես շարադրանքն սկսում է աշխարհի արարչությունից, Սակայն պատմության այդ առասպելական ժամանակաշրջանին անդրադառնում է շատ համառոտ, նշելով, որ «Փափագելի է մեզ այժմ թողուլ զամենայն սնոտիապաշտում վեպս հնոցն...»։ Այնուհետեւ Ստեփանոս Օրբելյանը տալիս է Սյունիքի տեղագրությունը, որը նորույթ էր հայ պատմագրության մեջ։ Երկի բուն նյութը, ժամանակագրական առումով, ընդգրկում է Հայոց թագավոր Տրդատ Ա–ից մինչեւ XIII դ. վերջի իրադարձությունները։ Շարադրված են Սյունյաց նախարարության առաջացման, Արշակունյաց եւ Մարզպանական Հայաստանում նրա խաղացած դերի, Սյունիքում քրիստոնեության տարածման, խոշոր վանքերի տնտ., քաղ. եւ մշակութային կյանքի, Սյունյաց թագավորության եւ հայ Օրբելյանների իշխանության պատմությունը։ Եթե Սյունյաց տոհմի պատմությունը Ստեփանոս Օրբելյանը հիմնականում քաղել է նախորդ հայ պատմիչների երկերից, ապա Օրբելյաններին վերաբերող գլուխները իր իսկ վկայություններն են։ Ստեփանոս Օրբելյանը ջանացել է հիմնավորել իշխանության համար մղված պայքարում Օրբելյանների նախապատվությունը Զաքարյանների նկատմամբ։ Սակայն նա չի նսեմացրել Զաքարյանների դերը, արժեքավոր տեղեկություններ հաղորդելով ինչպես նրանց, այնպես էլ մյուս ավատատիրական հզոր տների մասին։ Երկը հարուստ նյութ է բովանդակում Կիլիկյան եւ մայր Հայաստանի, մոնղ. արշավանքների ու մոնղ. պետության, Անդրկովկասի (հատկապես Վրաստանի) պատմության վերաբերյալ։ Ստեփանոս Օրբելյանը կազմել եւ երկում ներկայացրել է Սյունիքի նախարարների, իշխանների ու եպիսկոպոսների, ինչպես նաեւ Հայոց կաթողիկոսների ժամանակագրությունները։ Երկում եզակի ու մանրամասն տեղեկություններ կան նահանգի հողատիրության, բնական հարստությունների, մշակույթի, դասակարգային եւ դավանաբանական պայքարի եւ այլ հարցերի մասին։ Օրինակ, Ցուրաբերդի եւ այլ գյուղերի բնակիչների հակաֆեոդալական ելույթների նկարագրությունը դասակարգային պայքարի ամենավառ պատկերումն է հայ միջնադարյան պատմագրության մեջ։ Առանձնահատուկ ուշադրություն է դարձված վանքերի եւ ճարտ. այլ կոթողների, գրչության կենտրոնների, դպրոցների նկարագրմանը, գիտնականների ու մշակութային այլ գործիչների գործունեությանը։ Ստեփանոս Օրբելյանը ներկայացնում է նաեւ Սյունիքի բնական պայմանները (օգտակար հանածոներ, հանքային ջրեր, կլիմա, ճանապարհներ եւն), գավառները, գլխավոր բերդերը, բնակավայրերից գանձվող հարկերի չափերը։ Մովսես Խորենացու «Հայոց պատմություն»—ից հետո, Ստեփանոս Օրբելյանի «Պատմութիւն նահանգին Սիսական» երկը երկրորդն է, որտեղ փորձ է արված պատմ. նյութին տալ գիտ. շարադրանք։ Երկն ամբողջությամբ առաջին անգամ հրատարակել է Կ. Շահնազարյանը՝ 1859-ին, Փարիզում։ Նոր ձեռագրերի համեմատությամբ ու հակիրճ ծանոթագրություններով հրատարակել է նաեւ Մ. Էմինը Մոսկվայում (1861)։ Մ. Բրոսսեի թարգմանությամբ տպագրվել է ֆրանս. (հ. 1–2, 1864–66), հատվածաբար՝ նաեւ ռուս. եւ վրաց.։ Ստեփանոս Օրբելյանին է վերագրվել նաեւ ժամանակագր. բնույթի մի երկ, որը Սամվել Անեցու «Հաւաքմունք ի գրոց պատմագրաց» գործի շարունակությունն է եւ ընդգրկում է 1193–1290-ի տարեգրությունը։ Ներկայումս այդ գործի հեղինակ է ճանաչվում Ստեփանոս Եպիսկոպոսը։ 1302-ին գրած «Հակաճառութիւն ընդդէմ երկաբնակաց» դավանաբանական երկում Ստեփանոս Օրբելյանը խիստ դատապարտում է Գրիգոր Է Անավարզեցուն եւ Կիլիկյան Հայաստանի մյուս այն գործիչներին, որոնք փորձում են միություն հաստատել հռոմ. եկեղեցու հետ, եւ պաշտպանում է Հայոց եկեղեցու սկզբունքների անաղարտությունը։ «Ողբ ի Ս. կաթուղիկէն» բանաստեղծությունում Ստեփանոս Օրբելյանը ողբում է հայկ. պետականության կորուստը։ Այս գործում Ստեփանոս Օրբելյանի հայրենասիրությունն ստանում է ընդգծված համահայկ. բնույթ։ Նա ցիրուցան եղած հայ ժողովրդին կոչ է անում վերադառնալ հայրենիք եւ վերակենդանացնել այն։ Ստեփանոս Օրբելյանը թաղվել է Նորավանք եկեղեցու (ՀՍՍՀ Եղեգնաձորի շրջանում)՝ Օրբելյանների տոհմական գերեզմանատանը։ Երկ. Հակաճառութիւն ընդդէմ երկաբնակաց, ԿՊ, 1756։ Ողբ ի Ս. կաթուղիկէն, Թ., 1885։ Պատմութիւն նահանգին Սիսական, Թ., 1910։ Գրկ. Զարբհանալյան Գ., Պատմություն հայերեն դպրության, Վնտ., 1878։ Ալիշան Ղ., Սիսական, Վնտ., 1893։ Նույնի, Հայապատում, Վնտ., 1901։ Աբեղյան Մ., Երկ., հ. 4, Ե., 1970։ Հակոբյան Թ. Խ., Ստացված է «https://hy.wikisource.org/w/index.php?title=Էջ:Հայկական_Սովետական_Հանրագիտարան_(Soviet_Armenian_Encyclopedia)_11.djvu/139&oldid=286642» էջից Այս էջը վերջին անգամ փոփոխվել է 27 Օգոստոսի 2019-ի ժամը 13:08-ին:


text: Այսօրվա երկրաշարժի պատճառով խուճապի մատնվել պետք չէ. ԱԻՆ–ը հայտարարություն է տարածել 01:39 05 հուլիսի 2020 15:43 18.01.2020 Ստանալ կարճ հղումը https://armeniasputnik.am/society/20200118/21750052/ain-y-hordorum-e-khujapi-chmatnvel-shiraki-marzum-grancvats-erkrasharji-patjarov.html Աշոցքի մոտակայքում գրանցված երկրաշարժին 24 հետցնցում է հաջորդել, ինչը արտառոց չէ այդ գոտու համար։ ԵՐԵՎԱՆ, 18 հունվարի – Sputnik. ՀՀ արտակարգ իրավիճակների նախարարությունը հայտնում է, որ հունվարի 18-ին գրանցված երկրաշարժը եւ նրան հաջորդած հետցնցումներն արտառոց չեն Ջավախքի գոտու համար եւ չեն կարող դառնալ խուճապի պատճառ։ Հունվարի 18-ին, տեղական ժամանակով 05:28-ին Հայաստանի Հանրապետության հարավարեւմտյան հատվածում՝ Շիրակի մարզի Աշոցք գյուղից 10 կմ դեպի հարավ-արեւելք, գրանցվել է երկրաշարժ։ Սեյսմիկ ցնցման ուժն ըստ Ռիխտերի սանդղակի կազմել է 3.6 մագնիտուդ, ուժգնությունն էպիկենտրոնային գոտում՝ 4-5 բալ, իսկ հիպոկենտրոնի (օջախի) խորությունը՝ 10 կմ։ Երկրաշարժին հետեւել է 24 հետցնցում՝ առավելագույնը 2.4 մագնիտուդ։ «Երկրաշարժը Ջավախքի սեյսմաակտիվ ընդարձակման գոտում է, որին բնորոշ են մեծ քանակությամբ թույլ սեյսմիկ ցնցումներ, իսկ միջին ուժգնության երկրաշարժերից հետո լինում են բազմաթիվ հետցնցումներ»,– նշված է ԱԻՆ–ի հաղորդագրության մեջ։


text: «Ժամանակ» թերթը գրում է. «Վարդենիսում շրջանառվող լուրերի համաձայն՝ իշխանությունները նոյեմբերին կայանալիք քաղաքապետի ընտրությունների ժամանակ սատարելու են Արամ Հարությունյանին, ով, ըստ քաղաքում շրջանառվող լուրերի, մտերմիկ շրջապատի հետ մեկնել է ՌԴ եւ արդեն նշում է իր «դաբրոն»։ Բացի իշխանական լծակներից, ըստ մեր աղբյուրների՝ Հարությունյանը հայտարարել է, որ հիմնական օգնությունը ստանալու է եղբորից, ով Վարդենիսի տուն-ինտերնատի տնօրենն է եւ շուրջ 400 աշխատակից ունի, որոնց եւ նրանց ընտանիքի անդամներին թեկնածուն համարում է իրեն ձայն տվող։ Վարդենիսի մեր աղբյուրները պնդում են, որ տուն-ինտերնատի տնօրեն ու ապագա թեկնածուի եղբայր Արտակ Հարությունյանը ժամանակին փաստաթուղթ կեղծելու կամ խաբեության այլ ճանապարհով ժամկետային զինվորական ծառայությունից խուսափելուն օժանդակելու կասկածանքով ձերբակալվել էր, իսկ Վարդենիսի սոցիալական աջակցության տարածքային գործակալության պետ եւ ներկայումս իշխանական թեկնածու դառնալու մեծ շանս ունեցող Արամ Հարությունյանի անունն էլ կապվում է, ժողովրդի լեզվով ասած, «Փարոսների» մութ գործերի հետ»: Առավել մանրամասն՝ թերթի այսօրվա համարում


text: Սասունցի Դավիթ, «Սասնա Ծռեր» էպոսի Դավթի ճյուղի գլխավոր հերոսը։ Հերոսավեպի ավարտուն, դյուցազնական ու մարդկային հարուստ գծերով օժտված ամենահերոսական կերպարն է. ձեւավորվել ու զարգացել է վիպական իրադարձությունների ընթացքում, սկսած ծննդից, վերջացրած ամուսնությամբ ու ողբերգական մահով։ Սասունցի Դավիթը ծնվել է նախախնամությամբ եւ հատուկ առաքելությամբ՝ որպես վտանգված երկրի ու ժողովրդի փրկության միակ հույս ու ապավեն, «Սասնա տան ճրագ»։ Մարդածին լինելով հանդերձ, օժտված է գերբնական ուժով, սակայն ավելի է հզորանում իր նախնիների ֆիզիկական տարերքը կազմող Կաթնաղբյուրի ջուրը խմելով եւ այդ ջրում լողանալով։ Անհնազանդ է, ըմբոստ, ազատատենչ։ Դեռեւս մանուկ հասակից տարերայնորեն հակադրվում է Մսրա օտար եւ թշնամի միջավայրին. չի ընդունում ոչ մի ստնտու, սնվում է հայրենի Սասունից բերված յուղ ու մեղրով, պատուհասում Մսրա երեխաներին, հակառակվում Մսրա Մելիքին, չի անցնում նրա թրի տակով, բռնում է նրա նետած գուրզը, սպանում փահլեւաններին։ Արդարամիտ է, շիտակ, վեհանձն ու ազնիվ, երբեմն դյուրահավատ, որ փորձանքի պատճառ է դառնում (Մսրա Մելիքի փորած հորի մեջ ընկնելը), մարդասեր է, խելացի խորհուրդներին (անգամ թշնամու) միշտ ունկնդիր, թշնամու նկատմամբ հաճախ ներողամիտ, բայց վճռական պահերին, երբ վտանգ է սպառնում իր հայրենիքին ու ժողովրդին, դառնում է խենթ ու կատաղի, համառ ու անզիջում։ Օժտված է մարդկային թուլություններով, որով նրա հերոսական կերպարը դառնում է առավել կենդանի, իրական ու համոզիչ։ Սասունցի Դավիթը հակապատկերն է իր գլխավոր թշնամու՝ նենգ ու խարդախ, վախկոտ ու փոքրոգի, մարդատյաց ու բռնակալ Մսրա Մելիքի, որի՛ դեմ տարած հերոսական հաղթանակով բացասվում են չարն ու անարդարը, հավաստվում եւ իմաստավորվում է արդար ու հայրենապաշտպան հերոսի իսկական առաքելությունը։ Դրանով միաժամանակ հաստատվում են բռնակալության անխուսափելի կործանումը եւ հերոսի կերպարում մարմնավորված ժողովրդի հարատեւման իրավունքը։ Սասունցի Դավթի կերպարում կենտրոնացվել ու խտացվել են հայ ժողովրդի բոլոր ժամանակներում ստեղծած ազգ. վիպական հերոսների լավագույն հատկանիշները։ Ակնարկ Սասունցի Դավիթ /«Սասնա ծռեր» էպոսի երրորդ ճյուղի, ինչպես նաեւ ամբողջ էպոսի՝ կենտրոնական հերոսը/ ̶ մ.թ. 850-ին Բաղդադի խալիֆի կողմից ուղարկված ոստիկան /էմիր/ Յուսուֆը (Աբուսեթի որդին), մեծ բանակով ներխուժել է Հայաստան /ալ-Արմինիյա վարչատարածք/ ու թալանել հարավային տարածքները, խաբեությամբ ձերբակալել իշխանաց-իշխան /բաթրիկ ալ բաթրիկա/ Բագրատ Բագրատունուն եւ ուղարկել խալիֆի նստավայր Սամարա, որտեղ էլ նրան մահապատժի են ենթարկել։ Սասունում ապաստանած Բագարատի որդիները՝ Աշոտը եւ Դավիթը, ապստամբեցին Յուսուֆի արաբական բանակի դեմ եւ ջախջախեցին նրանց։ Լեռնականների հաղթանակն այնքան փառահեղ ու տպավորիչ էր, որ Դավիթ Բագրատունու կերպարը հիմք հանդիսացավ հայոց ժողովրդական «Սասնա ծռեր» էպոսում գլխավոր հերոս՝ Սասունցի Դավիթի համար։ Ծանոթագրություններ Հայկական էպոս


Երեւան, 20.11.2017, 15:28, «Նախնական տվյալների համաձայն՝ սեպտեմբերի 6-ին . ժամը 00.15-ին, մետրոպոլիտենի տարածքում հերթական գիշերային պլանային գծային աշխատանքներ իրականացնելիս ժամանակ տնտեսական գնացքի մեքենավարը նշված գնացքով վրաերթի է ենթարկել 1979թ. ծնված տղամարդուն, ով նույնպես նույն մետրոպոլիտենի աշխատակից է։ Վերջինս ստացած մարմնական վնասվածքներից մահացել է»,- հայտնեցին քննչական կոմիտեից։


Փաստաթղթեր ՀՀ նախագահի հրամանագրերը ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀԻ 2016 ԹՎԱԿԱՆԻ ՍԵՊՏԵՄԲԵՐԻ 20-Ի ՆՀ-1041-Ա ՀՐԱՄԱՆԱԳՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ Հիմք ընդունելով «Հայաստանի Հանրապետության կառավարության կառուցվածքի մասին» Հայաստանի Հանրապետության օրենքի 1-ին մասի 16-րդ կետը եւ «Իրավական ակտերի մասին» Հայաստանի Հանրապետության օրենքի 70-րդ հոդվածի 1-ին մասը՝ ո ր ո շ ու մ ե մ. Հայաստանի Հանրապետության Նախագահի 2016 թվականի սեպտեմբերի 20-ի «Վ. Մարտիրոսյանին Հայաստանի Հանրապետության տրանսպորտի եւ կապի նախարար նշանակելու մասին» ՆՀ-1041-Ա հրամանագրում «տրանսպորտի եւ կապի» բառերը փոխարինել «տրանսպորտի, կապի եւ տեղեկատվական տեխնոլոգիաների» բառերով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2016թ. Հոկտեմբերի 6 Երեւան ՆՀ- 1084 -Ա


text: 367 դիտում, 2 շաբաթ առաջ - 2021-09-07 16:20 Հայաստանը 5-րդ մեդալն է նվաճել Կազանում ընթացող ԱՊՀ երկրների առաջին խաղերում: Այս մասին տեղեկացնում է ՀՀ ԿԳՄՍ-ն: Կորեշ մարզաձեւում արծաթե մեդալի է արժանացել Գեւորգ Մանուկյանը: Նա 65 կգ քաշային կարգում երկու հաղթանակ է տոնել՝ առավելության հասնելով Աբդուրախմոն Էգամովի (Ուզբեկստան) եւ Նուրսուլթան Նուրսեյթովի (Ղազախստան) նկատմամբ, իսկ եզրափակչում զիջել է Ռուսաստանի ներկայացուցիչ Ռաբանի Նուրգալիեւին: Ավելի վաղ Հայաստանի մարզական պատվիրակությունից բռնցքամարտիկներ Հարություն Խաչատրյանը (52), Հայկ Թադեւոսյանը (54 կգ), Դավիթ Սիմոնյանը (80 կգ) նվաճել էին արծաթե մեդալ, իսկ Արշակ Բաբլումյանը (63 կգ)՝ բրոնզե:


Լրատվություն Մամլո հաղորդագրություններ 22.03.2017 / Նախագահ Սերժ Սարգսյանը մասնակցել է հայ-էմիրաթյան ներդրումային համաժողովին Աշխատանքային այցով Արաբական Միացյալ Էմիրություններում գտնվող Նախագահ Սերժ Սարգսյանն այսօր մասնակցել է Աբու Դաբիում անցկացվող «Հայաստան-Արաբական Միացյալ Էմիրություններ» ներդրումային համաժողովին : Համաժողովը կազմակերպվել է Նախագահ Սերժ Սարգսյանի եւ Աբու Դաբի էմիրության թագաժառանգ, ԱՄԷ զինված ուժերի գլխավոր հրամանատարի տեղակալ Շեյխ Մոհամմեդ բին Զայեդ Ալ Նահյանի բարձր հովանավորությամբ: Հայաստանի զարգացման հիմնադրամի եւ Աբու Դաբիի Առեւտրի պալատի կազմակերպած համաժողովը նպատակ ունի... 217e 21.03.2017 / Նախագահը աշխատանքային այցով ժամանել է Արաբական Միացյալ Էմիրություններ Նախագահ Սերժ Սարգսյանն այսօր աշխատանքային այցով ժամանել է Արաբական Միացյալ Էմիրություններ: Աբու Դաբիի օդանավակայանում Հանրապետության Նախագահին դիմավորել է ԱՄԷ փոխվարչապետ, նախագահական հարցերով նախարար Շեյխ Մանսուր բին Զայեդ Ալ Նահյանը: Դիմավորման հանդիսավոր արարողությունից հետո Հանրապետության Նախագահը հանդիպում է ունեցել նախարար Շեյխ Մանսուր բին Զայեդ Ալ Նահյանի հետ: Սերժ Սարգսյանը շնորհակալություն է հայտնել բարեկամ Արաբական Միացյալ Էմիրություններում իր նախորդ այցելության ընթացքում... 21.03.2017 / Նախագահը աշխատանքային այցով կմեկնի Արաբական Միացյալ Էմիրություններ Նախագահ Սերժ Սարգսյանը աշխատանքային այցով կմեկնի Արաբական Միացյալ Էմիրություններ՝ մասնակցելու մարտի 22-ին Աբու Դաբիում կայանալիք հայ-էմիրաթյան ներդրումային համաժողովին, որի անցկացման վերաբերյալ պայմանավորվածություն էր ձեռք բերվել անցյալ տարեվերջին ՀՀ Նախագահի ԱՄԷ պաշտոնական այցի ժամանակ: 20.03.2017 / Նախագահ Սերժ Սարգսյանը այցելել է «Ալեքս տեքստիլ» ընկերություն Նախագահ Սերժ Սարգսյանն այսօր այցելել է «Ալեքս տեքստիլ» ընկերություն: Հանրապետության Նախագահը տնտեսական զարգացման եւ ներդրումների նախարար Սուրեն Կարայանի, «Ալեքս տեքստիլ»-ի ղեկավարության եւ հյուրերի հետ շրջել է ընկերության արտադրամասերում, ծանոթացել կատարված ներդրումներին, արտադրական հզորությունների մեծացման, ժամանակակից սարքավորումներով նոր արտադրամասերի գործարկման ուղղությամբ վերջին տարիներին իրականացված աշխատանքներին, արտահանման ծավալներին եւ ընկերության զարգացման... 20.03.2017 / Նախագահը ներկա է գտնվել Երեւանի նոր ՋԷԿ-ի հիմնարկեքի արարողությանը Նախագահ Սերժ Սարգսյանն այսօր ներկա է գտնվել մայրաքաղաքի Էրեբունի վարչական շրջանում՝ Երեւանի ՋԷԿ-ի հարակից տարածքում, նոր ՋԷԿ-ի կառուցման հիմնարկեքի արարողությանը, որին մասնակցել են փոխվարչապետ, միջազգային տնտեսական ինտեգրման եւ բարեփոխումների նախարար Վաչե Գաբրիելյանը, էներգետիկ ենթակառուցվածքների եւ բնական պաշարների նախարար Աշոտ Մանուկյանը, «Ռենկո» ընկերության գլխավոր տնօրեն, «Արմփաուեր» ընկերության նախագահ Ջովաննի Ռուբինին, ՀՀ-ում Իտալիայի արտակարգ եւ լիազոր դեսպան... 17.03.2017 / Նախագահը հանդիպում է ունեցել «Լույս» հիմնադրամի ներկայացուցիչների հետ Հանրապետության Նախագահ, «Լույս» հիմնադրամի համահիմնադիր Սերժ Սարգսյանն այսօր Հայկական ընդհանուր բարեգործական միության ընդունելությունների դահլիճում հանդիպում է ունեցել «Լույս» հիմնադրամի համայնքի՝ խորհրդի անդամների, մի խումբ կրթաթոշակառուների, շրջանավարտների, ինչպես նաեւ հիմնադրամի «Ստարտ Արմենիա» 2016-2017թթ. ձեռներեցության մրցույթի հաղթողների հետ: «Լույսի» կրթական ծրագրերի գործադիր տնօրեն Ժաքլին Կարաասլանյանը հանդիպման սկզբում համառոտ...


Դիլիջանի միջազգային դպրոցի առաջին տնօրենը ներկայացվել է ԿԲ խորհրդի անդամի պաշտոնին. Գ. Մինասյան - Լուրեր Հայաստանից - Թերթ.am Դիլիջանի միջազգային դպրոցի առաջին տնօրենը ներկայացվել է ԿԲ խորհրդի անդամի պաշտոնին. Գ. Մինասյան 11:12 • 10.09.18


Օրորվել, տեղաշարժվել եւ ազատություն զգալ. մոսկվայաբնակ հայուհու փորձարկումները ազգային պարարվեստում - Հետք - Լուրեր, հոդվածներ, հետաքննություններ Օրորվել, տեղաշարժվել եւ ազատություն զգալ. մոսկվայաբնակ հայուհու փորձարկումները ազգային պարարվեստում 23:51, 5 հունվարի, 2016 Մոսկվայաբնակ Գայանե Մուրադյանը զբաղվում է ազգային պարերով.եւ ինքն է պարում, եւ սովորեցնում է ուրիշներին։ Գայանեն սովորել եւ ավարտել է Օ.Ե. Կուտաֆինի անվան Մոսկվայի պետական իրավաբանական ակադեմիան։ Իրավաբան է աշխատել երեք տարի։ Սակայն շուտով որոշել է, որ իր կոչումը բնավ էլ իրավաբան լինելը չէ, այլ արվեստն է հոգեհարազատ։ Թողել է իրավաբանությունը եւ սկսել ուսումնասիրել ազգային պարերը։ Այժմ պարում է գնչուական «Gipsy Rose» անսամբլում, զուգահեռաբար հայկական, վրացական եւ այլ ազգային պարեր բեմադրում տարբեր միջոցառումներին, երեկոներին եւ հարսանյաց հանդիսություններին։ Նա մշտապես փնտրտուքների մեջ է: Արդեն իմացածը խառնելով նոր սովորածի հետ ներկայացնում է նորովի։ Գայանեն մասնագիտությամբ պարուսույց չէ, բայց կարծում է, որ դա իր առավելությունն է: Մարդուն ինչ-որ բան բացատրելիս դա անում է պարզ, մարդկային լեզվով: Ասում է՝ եթե լիներ «սուպեր-պրոֆեսիոնալ» եւ բազում մրցույթների դափնեկիր, չէր կարողանա այդ ամենը պարզ լեզվով հասցնել նրանց, ում հետ պարապում է եւ պարեր է սովորեցնում: Այժմ նաեւ սովորում է հագուստ կարել եւ դրա մոդելավորմամբ է զբաղվում։ Գայանե, ինչո՞ւ որոշեցիր թողնել իրավաբանությունն ու զբաղվել պարարվեստով: Դա տեղի ունեցավ պատահական եւ միաժամանակ: Երբ ես իրավաբան էի աշխատում, զուգահեռաբար բեմադրում էի պարեր, բայց դա հոբբի էր։ Իրավաբանությունը ես թողեցի, որովհետեւ հասկացա, որ դա էմոցիոնալ բավարարվածություն չի տալիս ինձ, թույլ չի տալիս ինձ տեղաշարժվել: Ես չեմ սիրում նստել նույն տեղում: Եթե ես իրավաբանության մեջ ունենայի մի աշխատանք, որն ինձ հնարավորություն տար տեղաշարժվել, շատ ճանապարհորդել, գուցե ես շարունակեի մնալ այդ ոլորտում։ Բայց իմ աշխատանքն այդպիսին չէր եւ ես չէի էլ ուզում այլեւս այդպիսի աշխատանք փնտրել, ես ուզեցի ավելի շատ ստեղծագործել: Իմ ծանոթներից մեկը մի անգամ ինձ ասաց. «Ինչու իրավաբան լինել, եթե դու կարող ես պարել»: Ես մտածեցի՝ իրապես: Ես խորհուրդ կտայի բոլորին պարել՝ կապ չունի ինչով է մարդը զբաղվում: Մարդիկ միշտ պարել են: Հիմա ինչո՞վ ենք մենք զբաղվում հավաքույթներին: Ոչնչով: Նստում եւ ուտում ենք, իսկ պարը ոչ թե մեխանիկական շարժումների հավաքածու է, այլ շփում է ինքդ քո եւ շրջապատի հետ: Եթե դու դժվար օր ես ունեցել եւ որոշակի հուզական տրամադրություն, եթե այդ ամենը քո մեջ պահես, կփչացնես առողջությունդ: Պարը քո հույզերի վերարտադրության ամենահեշտ ձեւերից է: Պարը դա մարմնական թերապիա է: Նույնիսկ իրավաբանական աշխատանքի իմ նախկին պետը սկսեց գալ իմ մոտ պարելու: Նա կովկասյան արմատներ ուներ եւ հասկացավ, որ ուզում է դա զգալ: Պարել սովորե՞լ էիր մանկության տարիներին, թե՞ հասուն տարիքում։ Ես 10 տարեկանից զբաղվել եմ պարով եւ հաճախել եմ բալետի մասնավոր դասերի։ Մինչ բալետի գնալը ես բարդ երեխա էի, ով անկյունում նստում ու ոչ ոքի հետ չէր պարում, չէր ժպտում, չէր շփվում, սեղմված երեխա էի։ Ինձ բոլորը քննադատում էին՝ թե ինչու ես նստում, չես պարում եւ այլն։ Իսկ ես ուղղակի չէի ուզում, տրամադրություն չէր լինում։ Բայց ես մի բան գիտեի, որ ուզում եմ շպագատ նստել։ Երբ իմացա, որ մայրս ուզում է ինձ մի բալերինայի մոտ տանել, որ նա ինձ ձգի, ես լսեցի, որ նա օգնում է շպագատ նստել, միանգամից համաձայնեցի։ Մի քանի ամսից ես շպագատ նստեցի, բայց հետո ինձ համար անհասկանալի էր, որովհետեւ նա ինչ-որ դերասանականություն էր պահանջում եւ այլն, եւ ես չէի հասկանում, թե իմ ինչին է դա պետք, բայց այդ կինը շատ հետաքրքիր էր, եւ ես ուզում էի նրա հետ ժամանակ անցկացնել։ Նա ռուսական ինտելեգենցիայի ներկայացուցիչ էր, դասական մոսկվացի, ինձ դուր էր գալիս նրա պատմածները, նրա գրքերը, եւ հետզհետե ինձ սկսեցին դուր գալ նաեւ պարերը։ Ցավոք, նա կաթվածից մահացավ, եւ ես սկսեցի բալետի այլ պարուսույցներ փնտրել, որոնք ինձ այնքան էլ դուր չեկան։ Հետո ես գնացի ջազ-մոդերնի դասերի, հետո ստրիպ-պլաստիկայի, փորձեցի պորտապար, բայց դա էլ նույն շարժումներն էին երկու ժամ ու ոչ մի բանի մասին, եւ հետո այլեւս ոչինչ չփորձարկեցի եւ շարունակում էի բալետի վարժություններն անել։ Եվ մի անգամ ընկերներս ինձ տարան Հայաստանի դեսպանատուն, այնտեղ հայկական պարեր էին սովորեցնում, եւ ես սկսեցի հաճախել։ Բավականին բարդ էր սկզբում, որովհետեւ պարուսույցը դնում էր պարեր ոչ միայն հայկական, այլ իռլանդական չեչոտկաների խառնուրդով։ Դրանք շատ արագ ու դժվար էին, եւ ես ինձ ասացի, որ պետք է սովորեմ։ Եկավ մի ժամանակ, երբ խմբի անդամները նվազեցին, եւ նա պետք է ընտրեր 10 լավագույն պարողների պարային ծրագիր անելու համար։ Ինձ էլ վերցրեց, բայց ասաց՝ վստահ չէ, որ իմ մոտ կստացվի։ Ես շատ էի ուզում, որ ինձ վերցներ, որովհետեւ ուզում էի հենց չեչոտկան պարել։ Բավականին երկար պարապեցինք, ինձ մոտ չէր ստացվում, հետո ես ինձ փայտի կտոր գնեցի եւ սկսեցի դրանով տանը պարապել։ Որոշ ժամանակ անց ես բոլորից անցա եւ հասա այն մակարդակին, որ ինձ չեչոտկայում ընդգրկեցին։ Հետո հասկացա, որ ես այլեւս չեմ ուզում այնտեղ մնալ, որովհետեւ դա կոլեկտիվ էր, եւ ես ինձ ավելի լավ եմ զգում մենակ պարելիս։ Զուգահեռաբար ես արդեն սկսել էի այլ մարդկանց սովորեցնել։ Հետո հասկացա, որ ուզում եմ վրացական պարերով զբաղվել եւ գնացի դասերի։ Շուրջ 10 դասից հետո դա էլ յուրացրեցի, եւ իմ մոտ վրացական պարերն ավելի լավ էին ստացվում, քան հայկականները։ Դրանք իմ բնավորությանն ավելի մոտ էին։ Հետո իրենց անսամբլում էլ ինձ ընդգրկեցին, բայց ես այնտեղ էլ չմնացի, որովհետեւ անսամբլն իմը չէ։ Մարդաշատ խմբերում ես չեմ կարող պարել, ես ավելի շատ ռեժիսոր եմ, եւ ինքս եմ սիրում ինչ-որ բաներ մտածել։ Մի դաղստանցու հարսանիքի ես վրացական էի պարում, ինչը ընդունված չէ իրենց մոտ։ Այդ օրը մի կին ինձ մոտեցավ եւ հարցրեց՝ արդյոք ես սովորեցնում եմ նաեւ, ասացի՝ այո։ Նա ինձ առաջարկեց իր երեխաներին սովորեցնել։ Պարզվեց՝ այդ կինը թուրք էր։ Ես շատ ուրախ եմ, որ պարերերը ազգություն չունեն։ Ես, լինելով հայ, պար եմ սովորեցրել թուրքերին։ Դա իրական մշակութային փոխանակություն էր, ընդ որում՝ ես թուրքերին սովորեցրի վրացական պարեր։ Դա հենց իմն էր, որովհետեւ ես չեմ ապրում այնպես, ինչպես թելադրում են քաղաքական գործիչները, ես միավորում եմ տարբեր ազգություններին, դա շատ հաճելի էր։ Մտավախություն չունե՞իր, որ հայերի շրջանում կարող էր այլ կերպ դիտարկվել քո այդ քայլը։ Ես դրա մասին չեմ մտածել։ Եթե ավելի հեռվից նայել՝ դրա մասին լուրջ մարդիկ չեն մտածում։ Մոսկվայում, օրինակ, թուրքերին պատկանող խոշոր ընկերությունների գլխավոր տնօրենները հայեր են։ Այսինքն՝ եթե մենք անտեսենք քաղաքականությունը եւ նայենք սոցիալական կողմից, ապա ստացվում է, որ եւ թուրքերն են մեզ մոտ հայերի հետ աշխատում, եւ ադրբեջանցիները։ Եվ երբ խոսքը սոցիալական եւ մշակութային փոխանակության մասին է, ապա ազգությունը որեւէ մեկին չի հետաքրքրում։ Երբ համաձայնեցի այդ կնոջ երեխաների հետ պարապել, ես սկզբից չգիտեի, որ նա ազգությամբ թուրք է։ Նա էլ հավանաբար չգիտեր, որ ես հայ եմ, բայց հետո նրանց տանը ծանոթ բառեր լսեցի, բառեր, որոնք ախալքալաքյան բարբառում շատ կան եւ մեր տանը դրանք գործածվում են, ասենք՝ «չամուռ» (ցեխ), «հայդե» (գնացինք), հետո հասկացա, որ նրանք Վրաստանից եկած թուրքեր են։ Ես մշակութային զարգացման կողմնակից եմ, ես միության կողմնակից եմ, այլ ոչ թե նրա, որ մարդիկ, որպես պրիմիտիվ կենդանիներ, մշտապես պատերազմեն։ Ինչ վերաբերում է հայկականությանն ու հայրենասիրությանն ընդհանրապես, ապա եթե վերցնենք միջին վիճակագրական հային, որը գոռում է, որ ինքը հայ է, որ հայերը ամենալավն են եւ որեւէ այլ ազգի նա չի ճանաչում եւ հավական է, որ նա ասի՝ թուրքերը եւ ադրբեջանցիները «փուֆ» են, դա իմ համար հայրենասիրություն չէ եւ ոչ էլ հայրենասիրական դաստիարակություն։ Հայրենասիրությունը առաջին հերթին մշակութային հարստացումն է։ Օրինակ՝ դու կարող ես մեծանալ ԱՄՆ-ում, միեւնույն ժամանակ դու շատ լավ իմանաս քո ազգի պատմությունը, պարերը եւ խոհանոցը։ Պարտադիր չէ գոռալ, որ դու հայ ես եւ ամուսնանալու ես միայն հայի հետ։ Երբ մենք գալիս ենք Հայաստան, չենք այցելում Մատենադարան, հին եկեղեցիներ, մենք հաճախում ենք ռեստորաններ եւ գոռում ենք, որ հայ ենք։ Հայկականությունը դա գիտակցություն է, երբ քեզ դա ձգում է, երբ մարմինդ փշաքաղվում է, երբ գտնվում ես Մատենադարանում եւ լսում ես այնտեղի նմուշների մասին որեւէ պատմություն։ Մենք կարող ենք մնալ այն, ինչ կանք՝ հայ, ռուս կամ ուզբեկ, ճանաչել մեր մշակույթը եւ միեւնույն ժամանակ ճանաչել մյուս ժողովուրդների մշակույթը, որովհետեւ մենք կարող ենք հարստացնել մերն ուրիշների հաշվին, մենք կարող ենք համեմատել, վերլուծել, ավելացնել եւ ուժեղացնել մեր դրական կողմերը։ Ես ռուսների համար կովկասյան պարեր եմ բեմադրել։ Իսկ գնչուական կոլեկտիվները դեմ են ոչ գնչուներին, չնայած հիմա ամեն ինչ խառնվել է, բայց, ըստ նրանց ավանդույթների, իրենց խմբում պետք է լինեն միայն գնչուներ։ Մեր խմբի ղեկավարը, ով նույնպես գնչու է, վեր է կանգնել այդ ամենից։ Նա կոլեկտիվ է հավաքել էներգետիկայի հիմքի վրա։ Անսամբլում ես գնչու չեմ եւ ջութակահարը։ Մեր անսամբլի ղեկավարի համար ոչ այնքան ազգությունն է կարեւոր, որքան ըմբռնել պարի բնավորություը։ Մեր խմբին հրավիրում են ոչ միայն ռուսները, այլ նաեւ իտալացիները, Հոլանդիայի դեսպանատունը, կուբացիները, գերմանացիները, ֆրանսիացիները եւ այլն։ Եվ ես նկատել եմ` որ անսամբլում էլ պարես, եթե արտացոլում ես ուրախություն, աշխուժություն, եռանդ, յուրաքանչյուր այլազգի դա հասկանում է, որովհետեւ ուրախությունն ազգություն չունի։ Թվում է, որ նմանատիպ բաները չափազանց ազգային են, բայց իրականում դրանք միավորելու ունակություն ունեն։ Հիմա մեր գնչութական խումբը բեմադրում է նաեւ վրացական պար, գնչու երգչուհին երգում է ռուսերեն բառերով։ Դա իսկական մշակութային բազմազանություն է եւ փոխանակություն։ Այդուհանդերձ, ո՞ր պարերն են քեզ ավելի հարազատ, որտե՞ղ ես քեզ ավելի լավ զգում։ Կախված տրամադրությունից՝ տարբեր կարող է լինել, բայց իմ բնավորությանը 80 տոկոսով համընկնում են վրացական եւ գնչուական պարերը։ Այստեղ դրայվ կա, կտրականություն, համարձակություն, ամաչկոտություն չպիտի լինի, ազատ պետք է լինել։ Այդ հստակությունը կա նաեւ վրացական պարերում, կամ դու անում ես, կամ՝ չես անում: Իսկ գնչուական պարերը դա ազատության, ճոճվելու, տեղաշարժվելու պարեր ենք: Ես սիրում եմ տեղաշարժվել, փոխել իրավիճակներ, ճանապարհորդել եւ այլն: Հայկական պարերում տառապանք կա։ Հայաստանն ինքնին տառապանք է ասոցացնում, ցեղասպանության թեման են առաջ տանում, իսկ ինձ դա հաճելի չէ: Ինչու են եվրոպացիք եւ գերմանացիք սիրում Վրաստանը, որովհետեւ այն պարզ եւ պոզիտիվ է: Ես ուզում եմ, որ Հայաստանն էլ այդպիսին լինի, եւ եթե ես հայկական պարեր եմ բեմադրում, տրամադրությունը ոչ այդքան հայկական եմ անում, այլ պարերի էլեմենտներ եմ մտցնում։ Ինչու եմ ես համեմատում Հայաստանը Վրաստանի հետ։ Վրաստանը պոզիտիվ է, չի PR-ում տառապանքի թեման, ինչպես դա անում է Հայաստանը. ցեղասպանությունը դարձրել են PR-ի առարկա։ Կարծում եմ՝ Հայաստանը նույնպես կարող է պոզիտիվ ու հետաքրքիր լինել: Քեզ օգնե՞լ է այն հանգամանքը, որ քո արմատները Ջավախքից են, եւ գուցե վրացական պարերի նկատմամբ սերը հենց Վրաստանից է եկել, որտեղ դու հաճախ ես եղել մանկության տարիներին։ Ճիշտ ասած՝ ես նույնիսկ չեմ կարող ասել՝ որտեղից է ծագել այդ ռիթմերի նկատմամբ սերը: Գուցե դա մանկությունից է եկել: Իմ մանկության օրերին մեր բնակարանում հնչում էր հնդկական երաժշտություն, եւ հիմա ինձ դուր է գալիս հնդկական երաժշտությունը: Անցյալ տարի նույնիսկ զբաղվել եմ հնդկական երաժշտությամբ: Մեր տանը հնչում էր նաեւ վրացական եւ հայկական երաժշտություն: Գուցե հենց այդտեղից էլ եկել է: Եղավ մի ժամանակ, որ ես հասկացա, որ ինձ դուր են գալիս այդ կտրուկ պարային շարժումները: Ես նաեւ տղամարդկանց պարեր եմ պարում, եւ դա կարծես փոքր մարտարվեստ է։ Բայց ես ճանաչում եւ հիշում եմ քեզ որպես հանգիստ, ամաչկոտ, լուրջ եւ լռակյաց անձնավորության: Ես սովորական կյանքում թվում եմ շատ լուրջ, հանգիստ եւ լռակյաց: Միշտ չեմ ցույց տալիս, թե ինչպիսին եմ: Իմ լրջությունը դա ֆոն է, ինչպես ռեստորաններում հնչող ֆոնային երաժշտությունը, իսկ երբ ես պարում եմ, դա ես եմ իրականում: Պարը դա հնարավորություն է՝ ցույց տալ ինչպիսին եմ ես: Բացի վրացական, գնչուական ու հայկական պարերից, այլ ազգային պարեր չե՞ս պարում։ Հիմա ուսումնասիրում եւ սովորում եմ ուզբեկական պարեր: Դրանք իմ համար անսովոր են, ոչ երկրային ու բարդ։ Ուզբեկական մշակույթն ընդհանրապես շատ փակ է, նրանք չեն թույլատրում իրենց ազգային անսամբլներին դուրս գալ երկրից։ Ես կարծում եմ, եթե, օրինակ, ռեստորաններում պորտապարի փոխարեն ուզբեկական պար ցուցադրեին, շատ ավելի հետաքրքիր կլիներ: Սիրում եմ նաեւ 1920-30-ական թվականների ամերիկյան եւ եվրոպական զուգապարեր, բլյուզ, ջազ, խելահեղ ռիթմեր, տանգո, ֆլամենկո եւ այլն: Սիրում եմ տանգոյի էլեմենտներ օգտագործել հարսանեկան պարերում։ Ժողովրդական պարերը նման են օտար լեզուներին։ Եթե որեւէ մեկը պատրաստվում է մի երկիր մեկնել, այդ երկրի լեզվից որոշակի բառեր է սովորում, նույնն էլ պարերում է։ Ենթադրենք Ուզբեկստան ես պատրաստվում գնալ, եթե իրենց ազգային պարերի մի քանի էլեմենտ սովորես եւ իրենց հավաքներին պարես, քեզ կընդունեն որպես իրենքական, նույնն է, որ ուզբեկերեն մի քանի խոսք ասես։ Ըստ իս, ժողովրդական պարերը օտար լեզու են, մարմնի լեզուն է։ Այսինքն՝ դու ներթափանցում ես տարբեր մշակույթներ եւ զգում ես քեզ որպես այդ մշակույթի մաս։ Պարերով կարողանո՞ւմ ես գումար վաստակել Մոսկվայում։ Ինչ ես անում եմ եւ ինձ թույլ եմ տալիս, պարերի շնորհիվ է: Հիմնականում վաստակում եմ գնչուական պարերի եւ իմ բեմադրությունների շնորհիվ: Ես բեմադրում եմ հայկական, վրացական հարսանեկան պարեր։ Մարդ կա՝ ուզում է ինչ-որ պար սովորել կարճ ժամանակում, ես օգնում եմ նրան: Վերջին ժամանակներում ինձ դիմում են ժամանակակից հայուհիներ, նրանք հայ են, բայց այնքան էլ կողմնորոշված չեն մշակույթի մեջ, նրանք հասկանում են, որ իրենք հայկական հարսանիք են անելու եւ պետք է ինչ-որ հայկական բան պատրաստել, եւ վերջին ժամանակներս շատ հաճախ «Հարսի պարն» են ուզում սովորել: Այն մոդայիկ է, բայց ովքեր գալիս են ինձ մոտ, ասում են՝ ես YouTube-ում նայել եմ, որեւէ բան դուր չի եկել, ուզում եմ ինչ-որ արտառոց բան: Ես ինձ դերձակ եմ համարում, սկզբից զննում եմ մարդուն, հետո չափսերն եմ վերցնում նրա մարմնի, նրա հնարավորությունների եւ տրամադրության, շարժուձեւի, եւ մեկ պարապմունք ես նրան ուսումնասիրում եմ, հետո տրամադրվում եմ եւ իմ գլխում յուրաքանչյուր մարդու համար մի նոր բան է ծնվում: Նկատել եմ, որ Մոսկվայում հայերը սիրում են ամեն ինչ պաթոսային անել, վառ եւ փայլուն: Եթե YouTube-ում նայեք մի քանի նմանատիպ հարսանիքների «Հարսի պարը», հարսնացուն ինչ-որ բան անում է, բայց նրա շուրջբոլորը այլ պարուհիներ են պտտվում, նրա քողն են հանում-իջեցնում, եւ դա անվանում են հարսանեկան պար, որտեղ հարսը գրեթե դերակատարություն չունի: Նմանատիպ բեմադրությունների համար ինձ երբեմն զանգում եւ հարցնում են՝ իսկ դուք պարող աղջիկներ ունեք, ես ասում եմ՝ ես աղջիկներ չունեմ, ես աշխատում եմ մարդու հետ, դուք եք պարելու միայն: Ալարում են շատ աշխատել եւ ուզում են արագ մի ներկայացում ցուցադրել: Ես խորհուրդ եմ տալիս մարդկանց, ովքեր պար են ուզում բեմադրել հարսանիքներին, որ նրանք դրան ավելի խորը վերաբերեն, որովհետեւ դա միակ հնարավորություն է իրենց ցուցադրելու եւ ծրագրավորելու իրենց հետագա կյանքն այնպես, ինչպես ուզում են: Երբ դու ինչ-որ բան պատրաստում ես կամ պարում ես, դու քո կյանքի ծրագիրն ես նախագծում: Ինչպես վերաբերես քո հարսանիքին կամ քո ավանդույթներին, այնպես էլ կապրես: Հիմա մի ժամանակաշրջան է եկել, երբ փայլն ու շքեղությունը երկրորդական պլան են մղվում, դու մնում ես ինքդ քո հետ, ուրեմն առավելագույնը, որ դու կարող ես անել, պարելն է: Իմ մոտ նույնիսկ երեք դասից հետո մարդիկ կարողացել են ինչ-որ պար բեմադրել: Ես նրանց չեմ ասում՝ սովորել շարժումների կույտը, այլ ամեն մեկի մոտ ինչ-որ բան եմ փորձում որսալ եւ դրա վրա հիմնել պարը: Ես շաբլոններ չունեմ, որ բոլորին նույն կերպ սովորեցնեմ, այլ փորձում եմ որոշակի դրվագներ մտցնել պարի մեջ, եւ ստացվում է հետաքրքիր: Կարծում եմ՝ եկել է էսթետիկայի ժամանակը, երբ մարդու մոտ ճաշակը սրացել է, անկեղծության հնարավորություններն ու պահանջներն ավելացել են, հոգու համար է պետք ինչ-որ բան անել, եւ դրա համար «անտուրաժ» պետք չէ: Գայանեի բեմադրած «Հարսի պարը» Մոսկվայում, ովքեր փոքր-ինչ հարուստ են, վարձում են ճոխ սրահներ, աշխատում են հրավիրել ճանաչված երգիչներ, այդ թվում շոու-բիզնեսի երգիչներ Հայաստանից, եւ ամեն ինչ արվում է ցուցադրության համար, որտեղ որեւէ կոնցեպցիա չկա: Եվ հայկական ավանդույթներ կամ սովորույթներ այդ հարսանիքներում չես տեսնի: Ինչ վերաբերում է գումար աշխատելուն։ Հաճախ մենք ընտրություն ենք կատարում ՝ կապելով ամեն ինչ գումար աշխատելու հետ։ Ես չեմ ընդհանրացնի բոլորին. եթե դա իմ համար կարեւոր լիներ, ես կշարունակեի իրավաբանական իմ կարիերան, բայց ես հասկանում եմ, որ չեմ կարող մեքենա լինել, եւ գումար աշխատելն ամենակարեւորը չէ։ Փողը իմ համար էսթետիկ հաճույք ստանալու միջոց է մի հետաքրքիր երկրի հետաքրքիր թանգարան այցելելու համար։ Ես չեմ կուտակում, ֆետիշականություն չկա իմ մոտ փողի նկատմամբ։ Ես կարողացա հանգիստ լքել իմ աշխատանքը, եւ ինձ փորձեցի այն ոլորտում, որը այնքան էլ փողաբեր չէ։ Ուղղակի պետք է հարց տաս ինքդ քեզ, ինչով ես կզբաղվեմ, եթե ամեն ինչ ունենամ եւ զբաղվել դրանով։ Շատ տաղանդավոր լուսանկարիչներ թողնում են իրենց սիրելի ժանրը եւ զբաղվում են այն ժանրով, որը փողաբեր է, բայց դա իրենց դուր չի գալիս։ Օրինակ՝ նկարում են տկլոր անձանց եւ գնում են դեպի էրոտիկ տեսարաններ։ Պարերում էլ նույնն է՝ շատերը պարում են ստրիպ-պլաստիկա, որը շահութաբեր է։ Ես կարծում եմ, որ նրանց համբերությունը չի ներել, բայց պետք է շարունակել ստեղծագործել այն ժանրում, որը քեզ դուր է գալիս։ Ինձ հետաքրքիր է աշխատել տարբեր ազգերի ու տարբեր մարդկանց հետ։ Ես ինքս, աշխատելով այդ մարդկանց հետ, ինչ-որ բան իմանում եւ սովորում եմ։ Հոգնեցիր պարերից եւ սկսեցիր կար ու ձեւով զբաղվե՞լ: Չեմ հոգնել, պարզապես հագուստ էի նկարում բեմական եւ տալիս էի որեւէ դերձակի կարելու: Ես հասկացա, որ ինձ հետաքրքիր չէ այն հագուստը, որը ստեղծել են զանգվածային արտադրողները, եւ ինձ դուր է գալիս իմ ստեղծածը, դրա համար սկսեցի նաեւ սովորել կարել: Հիմա քոլեջում եմ սովորում եւ մինչեւ ամառ կավարտեմ: Բայց արդեն իսկ ես իմ բեմականացումների համար հագուստ եմ նկարում եւ կարում: Չե՞ս հոգնում անընդհատ փորձարկումներ անելուց։ Չեմ հոգնում։ Եկավ մի պահ, որ ես հասկացա՝ ես արեւելյան մարդ եմ, որովհետեւ արեւելքի մարդիկ սիրում են ընթացքը, իսկ եվրոպացիք՝ արդյունքը։ Ես դրանից հաճույք եմ ստանում, իսկ արդյունքին հետո եմ նայում։ Միայն արդյունքի համար ինչ-որ բան անել չեմ սիրում, եթե ընթացքից հաճույք չեմ ստանում։ Շատերը վախենում են ինչ-որ բան սկսելուց եւ անհաջողությունից։ Ես էլ դա ունեի, բայց եղավ մի պահ, որ ես անտեսեցի դա, եւ նկատեցի, որ երբ չեմ անհանգստանում եւ վախենում անհաջողությունից, ես շատ լավ արդյունք եմ ստանում։ Ճգնաժամը մի լճացում է, որը բոլորի մոտ կարող է լինել։ Այն նաեւ հնարավորություն է՝ վերանայել քո կյանքը եւ սկսել սկզբից։ Եթե ոչինչ չանես, ապա ճգնաժամը քեզ կխժռի։ Կապ չունի ինչ է պատահում եւ ինչքան են քեզ վճարում, բայց ավելի լավ է մի բան անել, քան թե նստել ու սպասել, որ քեզ լավ առաջարկներ կանեն։ Գայանեի անձնական բեմադրություններից մեկը կարելի է նայել այստեղ։ 1. Հայկյան14:53 - 8 հունվարի, 2016 Հետք ջան, Գայանեն Մոսկվայի որ ռեստորանում որ ցանկանում է, թող պարելով գումար աշխատի, բայց նրա կերպարը ո՛չ որպես բացառիկ օրինակ է արժեքավոր, ո՛չ էլ որպես ազգային մտածողության մի նմուշ: Նրա նման բազմաթիվ հայեր կան, որ ՌԴ-ում ռեստորանային աշխատանքով են զբաղվում: Ավելի լավ է որեւէ համշենահայի մասին գրեք, օրինակ՝ Աբխազիայում բնակվող հայերի (համշենահայերի) մասին:


Լրատվություն Մամլո հաղորդագրություններ Նախագահ Սերժ Սարգսյանը հանդիպում է ունեցել Մոլդովայի նախագահ Իգոր Դոդոնի հետ 14.04.2017 Աշխատանքային այցով Ղրղզստանում գտնվող Նախագահ Սերժ Սարգսյանն այսօր Եվրասիական տնտեսական բարձրագույն խորհրդի նիստի շրջանակներում հանդիպում է ունեցել Մոլդովայի Հանրապետության նախագահ Իգոր Դոդոնի հետ, ով ԵԱՏՄ անդամ երկրների նախագահների համաձայնությամբ Բիշկեկում կմասնակցի խորհրդի նիստին, որի օրակարգի հարցերի թվում նախատեսված է քննարկել Մոլդովայի Հանրապետությանը Եվրասիական տնտեսական միության դիտորդ-պետության կարգավիճակ տրամադրելու հարցը: Նախագահներ Իգոր Դոդոնը եւ Սերժ Սարգսյանը քննարկել են ինչպես երկկողմ, այնպես էլ բազմակողմ ձեւաչափերով հայ-մոլդովական համագործակցության օրակարգը` երկուստեք կարեւորելով Հայաստանի ու Մոլդովայի միջեւ քաղաքական երկխոսության ակտիվացումը, առեւտրատնտեսական եւ հումանիտար բնագավառներում համագործակցության զարգացումը, որը, նախագահների համոզմամբ, բխում է երկու երկրների եւ բարեկամ ժողովուրդների շահերից: Զրուցակիցները համակարծիք են եղել, որ անհրաժեշտ է ընդլայնել իրավապայմանագրային դաշտը` մինչ այժմ երկու երկրների միջեւ ստորագրված շուրջ երկու տասնյակ համաձայնագրերին ու պայմանագրերին ավելացնելով նորերը: Այդ համատեքստում կարեւորվել է միջխորհրդարանական կապերի եւ շփումների ակտիվացումը, առեւտրատնտեսական համագործակցության հարցերով միջկառավարական հանձնաժողովի նիստերի անցկացումը:


«Քաղաքական եւ տնտեսական հարաբերությունները բարձր մակարդակի վրա են եղել». Իրանի արտգործնախարար


text: Վարչապետ Աբրահամյանը հանդիպել է Չինաստանի Պետական խորհրդի անդամ, փոխվարչապետ Վան Յունի հետ - Պաշտոնական լրահոս - Հայաստանի Հանրապետության Կառավարություն Եվրասիական տնտեսական ֆորումի շրջանակում վարչապետ Հովիկ Աբրահամյանը հանդիպել է Չինաստանի Պետական խորհրդի անդամ, փոխվարչապետ Վան Յունի հետ: Վարչապետ Աբրահամյանը շնորհակալություն է հայտնել Սիանի եվրասիական տնտեսական ֆորումին մասնակցելու հրավերի համար: «Ուրախությամբ ընդունեցի այս հրավերը՝ ելնելով Մետաքսի մեծ ճանապարհի վերաստեղծման նախագծերին մասնակցելու Հայաստանի լուրջ հետաքրքրությունից», - ասել է Հովիկ Աբրահամյանը: Վարչապետի խոսքով՝ Չինաստանը Հայաստանի կարեւորագույն գործընկերներից է եւ հայ-չինական հարաբերություններն ունեն պատմական խորը արմատներ՝ հասնելով ընդհուպ մինչեւ Մետաքսի մեծ Ճանապարհի գոյության ժամանակները: «Ցանկանում եմ գոհունակությամբ նշել, որ վերջին տարիներին Հայաստանի եւ Չինաստանի միջեւ բարձր մակարդակի քաղաքական երկխոսությունն ակտիվորեն զարգանում է, ինչի մասին են վկայում մարտին Նախագահ Սերժ Սարգսյանի պետական այցը Չինաստան եւ նրա բանակցությունները Նախագահ Սի Ծինփինի հետ, ինչպես նաեւ երկու օր առաջ իմ եւ Չինաստանի վարչապետ Լի Քեցյանի հանդիպումը: Անկասկած, այս մակարդակի հանդիպումները նոր թափ են հաղորդում մեր երկու երկրների միջեւ բարեկամական հարաբերությունների խորացմանը»,- նշել է վարչապետը: Հովիկ Աբրահամյանն ընդգծել է, որ Հայաստանի եւ Չինաստանի ղեկավարների հանդիպման արդյունքների հիման վրա կառավարությունն ակտիվ աշխատում է ձեռք բերված պայմանավորվածությունների իրագործման ուղղությամբ: Պարոն Աբրահամյանը կարեւորել է Մետաքսի մեծ ճանապարհի տնտեսական գոտու չինական կողմի նախաձեռնությունը, ինչը կարեւոր նշանակություն կունենա տարածաշրջանի տնտեսական զարգացման համար: Չինաստանի պետական խորհրդի անդամ, փոխվարչապետ Վան Յունը բարձր է գնահատել վարչապետ Աբրահամյանի մասնակցությունը համաժողովին եւ նշել, որ Չինաստանը կարեւոր է համարում եւ շահագրգիռ է Հայաստանի հետ զարգացնել ու ընդլայնել համագործակցությունը տարբեր ուղղություններով: Վան Յունը նշել է, որ չինական կողմը պատրաստ է նպաստել Հայաստանի տնտեսության զարգացմանը: Նրա խոսքով՝ վերջին տարիների բարձր մակարդակի քաղաքական շփումները նպաստում են երկու երկրների հարաբերությունների խորացմանը եւ՛ քաղաքական, եւ՛ տնտեսական բնագավառներում: Չինաստանի փոխվարչապետը գոհունակությամբ փաստել է, որ զգալի ավելացել է երկկողմ ապրանքաշրջանառությունը եւ նույնպես համոզմունք է հայտնել, որ Մետաքսի մեծ ճանապարհի տնտեսական գոտու զարգացումն էապես կնպաստի եվրասիական տարածաշրջանի զարգացմանը: Հանդիպման ընթացքում կողմերն անդրադարձ են կատարել երկկողմ հետաքրքրություն ներկայացնող այլ հարցերի եւս, կարեւորել են համագործակցությունը միջազգային կառույցներում: ՀՀ վարչապետ Հովիկ Աբրահամյանի գլխավորած կառավարական պատվիրակությունն այսօր երեկոյան վերադարձել է Երեւան: